title: Anna Sipos

text: Anna Sipos (3. huhtikuuta 1908 Szeged – 1. tammikuuta 1988 Budapest) oli unkarilainen pöytätennispelaaja. Hän voitti 1920- ja 1930-luvuilla 11 maailmanmestaruutta, joista kaksi naisten kaksinpelissä, kuusi naisten nelinpelissä ja kolme sekanelinpelissä.


title: Badtrans

text: BadTrans on Microsoft Windows -järjestelmiä tartuttava mato, joka leviää sähköpostitse. Koska Internet Explorerin vanhemmissa versioissa on laaja määrä haavoittuvuuksia, jotkut sähköpostiohjelmat, kuten Microsoft Outlook Express ja Microsoft Outlook saattoivat asentaa ja suorittaa sähköpostiliitteessä piileskelevän madon heti sähköpostiviestin avauduttua.


title: Badtrans

text: Kun mato käynnistetään, se alkaa kopioida itseään ja lähettämään kopioita itsestään isäntäkoneen osoitteistosta löytyviin sähköpostiosoitteisiin, asentaa keylogger-ohjelmiston, joka tallentaa jokaisen näppäimenpainalluksen tartunnan saaneessa koneessa. BadTrans lähettää keyloggerilla tallenettua dataa eteenpäin useissa viestien sarjassa useisiin osoitteisiin.


title: Badtrans

text: Saastuneita sähköpostiviestejä saavien osoitteiden joukossa oli osoitteita sähköpostipalveluista, kuten Excite, Yahoo ja IJustGotFired.com.


title: Badtrans

text: IJustGotFiredin kohdeosoite alkoi vastaanottaa viestejä 23.3.2001 klo 15:23. Kun tili ylitti kiintiörajansa, se poistettiin automaattisesti käytöstä, mutta viestit tallentuivat, kun ne saapuivat. Osoite sai yli 100 000 saastunutta viestiä pelkästään ensimmäisen päivän aikana.


title: Badtrans

text: Joulukuun puolivälissä FBI otti yhteyttä Rudy Rucker nuorempaan, MonkeyBrainsin omistajaan ja pyysi kopioita keylogger-datasta. Kaikki nämä tiedot oli varastettu matojen uhreilta; mutta data ei sisällä tietoa BadTransin luojasta. FBI:n pyynnön noudattamisen sijaan MonkeyBrains julkaisi tietokantaverkkosivuston selvittääkseen, onko tietty osoite vaarantunut. Tietokanta ei paljasta varsinaisia salasanoja tai henkilökohtaista dataa.


title: Elmer Green

text: Tor Elmer Green (20. huhtikuuta 1925 Porvoo – 23. maaliskuuta 2018) oli suomenruotsalainen näyttelijä.


title: Elmer Green

text: Greenin näyttelijänura alkoi rintamateatterissa, ja hänen naapurinsa Pehr-Olof Sirén innosti häntä teatterialalle. Green valmistui Svenska Teaternin oppilaskoulusta vuonna 1946, ja hänet kiinnitettiin seuraavana vuonna teatterin näyttelijäkuntaan. Hänen varhaisiin suuriin rooleihinsa kuului Marcus Antonius draamassa "Julius Caesar". Vuosina 1952–1953 hän johti Vaasan teatteria ja palasi Svenska Teaterniin vuosiksi 1953–1956.


title: Elmer Green

text: Green siirtyi vuonna 1956 pariksikymmeneksi vuodeksi liike-elämään mutta palasi sittemmin teatteri- ja elokuvarooleihin vapaana näyttelijänä. Merkittäviin myöhäisiin näyttämörooleihin kuului Gustaf Frödingin hahmo Gottfried Grafströmin näytelmässä "Sjung vackert om kärlek". Green nähtiin myös Åke Lindmanin televisiosarjoissa "Harjunpää ja kylmä kuolema" ja "Vihan päivät" sekä teatterielokuvassa "Valkoisia valheita".


title: Elmer Green

text: Elmer Green avioitui vuonna 1951 opettaja Ulrica Elisabeth Rosenbröijerin kanssa, ja heillä on kaksi lasta.


title: Nathalie Stutzmann

text: Nathalie Stutzmann (s. 6. toukokuuta 1965 Suresnes) on ranskalainen oopperalaulaja, äänialaltaan kontra-altto. Hän aloitti opintonsa Nantesin konservatoriossa ja jatkoi niitä vuosina 1983–87 Pariisissa Michel Sénéchalin sekä Lou Bruderin johdolla. Hän teki konserttidebyyttinsä vuonna 1985 Pariisissa, ja resitalistina häntä kuultiin ensimmäistä kertaa vuonna 1986 Nantesissa. Sittemmin hän on esiintynyt Seiji Ozawan ja Colin Davisin kaltaisten kapellimestareiden johdolla. Hän on tehnyt kymmenittäin levytyksiä ja voittanut monia palkintoja, joiden joukossa on ollut Grammy-palkinto.


title: Nathalie Stutzmann

text: Stutzmannilla on ollut rooleja muiden muassa oopperoissa "Taikahuilu" (Wolfgang Amadeus Mozart) ja "Reininkulta" (Richard Wagner). Oopperan ulkopuolella hän on esiintynyt sellaisissa teoksissa kuin "Missa Solemnis" (Ludwig van Beethoven) ja "Alttorapsodia" (Johannes Brahms).


title: Nikki Keddie

text: Nikki Ragozin Keddie (30. elokuuta 1930 New York, New York, Yhdysvallat) on yhdysvaltalainen historioitsija, joka on erikoistunut Lähi-idän, Iranin ja islamin historiaan.


title: Nikki Keddie

text: Nikki Keddie syntyi New Yorkissa vuonna 1930. Hänen molemmilla vanhemmillaan oli venäläisiä sukujuuria. Hän suoritti historiasta ja kirjallisuudesta vuonna 1951 alemman korkeakoulututkinnon Radcliffe Collegessa. Maisteriksi hän valmistui Stanfordin yliopistosta ja vuonna 1955 tohtoriksi Kalifornian Berkeleyn yliopistosta.


title: Nikki Keddie

text: Keddie toimi vuoden tutkijana Etelä-Aasia, mutta sitten hänestä tuli ensin Arizonan yliopiston opettaja ja sitten Scripps Collegen dosentti. Keddie aloitti 1961 Los Angelesin Kalifornian yliopiston vierailevana dosenttina. Vuonna 1967 hänestä tuli kokoaikainen dosentti. Sitten Keddie pääsi apulaisprofessoriksi ja lopulta professoriksi.


title: Nikki Keddie

text: Keddie on erikoistunut tutkimuksissaan erityisesti Iraniin ja toisaalta islamiin. Hän on kirjoittanut islamin ja lännen välisistä uskonollisista, tieteellisistä ja poliittisista kohtaamisista. Hän on tutkinut vuosien ajan muun muassa sekularismia, fundamentalismi ja naisen asemaa islamilaisissa kulttuureissa.


title: SQL Slammer

text: SQL Slammer on vuonna 2003 löydetty tietokonemato, joka aiheutti rajuja palvelunestohyökkäyksiä tiettyihin Internet-palvelimiin ja täten hidasti merkittävästi maailmanlaajuista Internet-liikennettä. Se levisi nopeasti ja tartutti jopa 75 000 tietokonetta kymmenessä minuutissa.


title: SQL Slammer

text: Ohjelma hyödynsi puskurin ylivuotovirheitä Microsoftin SQL Server- ja Desktop Engine -tuotteiden tietokannoissa. Vaikka MS02-039-tietoturvapäivitys oli julkaistu kuusi kuukautta aikaisemmin, monet yritykset eivät olleet vielä asentaneet sitä.


title: Catherine Naglestad

text: Catherine Naglestad on yhdysvaltalainen oopperalaulaja, äänialaltaan sopraano. Hän syntyi Kaliforniassa skandinavialaisille vanhemmille ja sai musiikin kandidaatin arvon San Franciscon konservatoriosta. Hän jatkoi opintojaan Roomassa, Milanossa ja New Yorkissa. "Opernwelt" nimesi hänet "vuoden laulajaksi" Alcesten ja Norman roolien tulkinnoista. Saksan taideministeriö myönsi hänelle vuonna 2006 "Kammersängerin"-arvon osaamisestaan barokista verismiin ulottuvassa ohjelmistossa.


title: Catherine Naglestad

text: Naglestad on esiintynyt lukuisilla kansainvälisillä festivaaleilla. Hän on ollut mukana levyttämässä oopperoita "La clemenza di Tito", "Alceste", "Alcina" ja "Ryöstö Seraljista".


title: Saint-Pierren ja Miquelonin lippu

text: Saint-Pierren ja Miquelonin lippu on Ranskan merentakaisen alueen, Saint-Pierre ja Miquelonin, epävirallinen tunnus. Alueen virallinen lippu on Ranskan lippu.


title: Saint-Pierren ja Miquelonin lippu

text: Lippu on sininen ja siinä on keltainen laiva, jonka sanotaan olevan "Grande Hermine", jolla Jacques Cartier purjehti Saint-Pierrelle vuonna 1536. Lipun vasemassa reunassa on kolme neliönmuotoista tunnusta, jotka kuvaavat saaren asukkaiden juuria. Nämä ovat ylhäältä alas baskit, bretonit ja normannit. Lipun suunnitteli paikallinen liikemies André Paturel ja lippu otettiin käyttöön vuonna 1982.


title: Yhdysvaltain presidentinvaalit 1824

text: Yhdysvaltain presidentinvaalit 1824 olivat järjestyksessään 10. Yhdysvaltain presidentinvaalit, jotka järjestettiin 26. lokakuuta – 2. joulukuuta 1824. Vaalit käytiin neljän demokraattis-republikaanisen puolueen jäsenen kesken. Heistä kukaan ei saanut ehdotonta enemmistöä valitsijamiesäänissä, joten presidentin valinta siirtyi Yhdysvaltain edustajainhuoneen vastuulle perustuslain 12. lisäyksen nojalla. 9. helmikuuta 1825 edustajainhuone valitsi John Quincy Adamsin presidentiksi. Hänestä tuli ensimmäinen presidentti, joka oli hävinnyt vaaleissa kansanäänissä.


title: Yhdysvaltain presidentinvaalit 1824

text: Ennen vaaleja demokraattis-republikaaninen puolue oli voittanut kuudet edelliset vaalit peräkkäin ja sen suurin vastapuolue federalistinen puolue oli romahtanut. Ulkoministeri Adams, kenraali Andrew Jackson, valtiovarainministeri William H. Crawford ja edustajainhuoneen puhemies Henry Clay hakivat presidenttiehdokkuutta. Viides ehdokas John C. Calhoun luopui ehdokkuudesta ja pyrki varapresidentiksi.


title: Yhdysvaltain presidentinvaalit 1824

text: Vaalien jälkeen Jacksonin johtama ryhmä kehittyi demokraattiseksi puolueeksi, kun taas Adamsin ja Clayn ryhmittymä perusti kansallisrepublikaanisen puolueen ja myöhemmin whig-puolueen.


title: Yhdysvaltain presidentinvaalit 1824

text:
Yhdysvaltain presidentinvaalit 1824
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: Rutu Modan

text: Rutu Modan (s. 1966) on israelilainen sarjakuvapiirtäjä ja kuvittaja. Hänen tunnetuimpiin sarjakuvateoksiinsa kuuluvat "Exit Wounds" (2007) ja "The Property" (2013).


title: Rutu Modan

text: Sarjakuvissaan hän usein tutkii perhesuhteita sekä politiikan ja sodan vaikutusta yksilöihin. Hänen piirrosjälkensä muistuttaa selkeine viivoineen ligne claire -tyyliä. Modanin sarjakuva-albumi "Exit Wounds" palkittiin Eisner-palkinnolla 2008.


title: Rutu Modan

text: Modan opiskeli Bezalel Academy of Art and Design -taidekorkeakoulussa, ja on toiminut siellä myös sarjakuvan ja kuvittamisen opettajana. Vuonna 1995 hän perusti ystävänsä Yirmi Pinkusin kanssa Actus Tragicus -ryhmän sarjakuvien julkaisemista varten. Aikaisemmin he olivat yrittäneet julkaista vaihtoehtosarjakuvaa osana hepreaksi kääntämäänsä "MAD"-sarjakuvalehteä, mutta lehti ei löytänyt yleisöä.


title: Kaldealaiskatolinen kirkko

text: Kaldealaiskatolinen kirkko on Idän katolinen kirkko, joka käyttää itäsyyrialaista riitusta. Kirkolla on toimintaa Irakissa, Iranissa, Beirutissa, Syyriassa, Turkissa, Yhdysvalloissa, Australiassa ja Torontossa. Jäseniä on yhteensä 640 000.


title: Kaldealaiskatolinen kirkko

text: Pyhän Tuomaan eparkia Sydneyssä perustettiin vuonna 2006 ja siihen kuului 35 000 henkeä vuonna 2014.


title: Grete Pedersen

text: Grete Pedersen on norjalainen kuoronjohtaja. Hän opiskeli orkesterinjohtoa Kenneth Kieslerin sekä kuoronjohtoa Terje Kvamin ja Eric Ericsonin johdolla. Häntä pidetään uranuurtajana norjalaisen kansanmusiikin ja perinteisen laulannan tuomisessa kuoromusiikin piiriin. Hän toimii kuoronjohdon professorina Norjan musiikkiakatemiassa ja on kysytty vierailevana kuoronjohtajana Euroopan tasolla.


title: Grete Pedersen

text: Pedersen perusti vuonna 1984 Oslon kamarikuoron ja toimi sen johdossa vuoteen 2004. Hän on tehnyt yhteistyötä myös muiden muassa Berliinin radion kuoron, SWR Vokalensemble Stuttgartin, Baijerin radion kuoron, Oslo Sinfoniettan, Ensemble Allegrian ja Norjan radion orkesterin kanssa.


title: Grete Pedersen

text: Pedersen on johtanut vuodesta 1990 Det Norske Solistkoria. Hän on konsertoinut runsaasti sekä Norjassa että ulkomailla, julkaissut levytyksiä ja kehittynyt yhdeksi Pohjoismaiden kysytyimmistä kuoronjohtajista.


title: Ølbyn nainen

text: Ølbyn nainen (, noin 1500–1300 eaa., varhaiselta Skandinavian pronssikaudelta, Monteliuksen periodi II) oli mahdollisesti nuori nainen, jonka osittain säilyneet jäännökset löydettiin vuonna 1880 Tanskan Sjællannissa, Ølbyn pohjoispuolella Køgessä sijaitsevassa Nordhøjn hautakummun tammiarkusta. Hautaus oli varsin rikas.


title: Ølbyn nainen

text: Hautakumpu kuului maanviljelijän Peder Pedersen maatilaan ja hän oli käyttänyt kumpua lisämaan ottamiseen. Hautakummusta oli jo käytetty vajaa puolet, kun hän vuonna 1880 otti yhteyttä kansallismuseoon kertoen, että hän oli löytänyt jotakin mielenkiintoista. Museon tarkastaja Sophus Mülleri havaitsi kummun keskeltä hyvin säilyneitä puun- ja kaarnan kappaleita ja lopulta tammen rungosta valmistetun arkun. Arkusta löytyi puoliksi säilynyt naisen luuranko.


title: Ølbyn nainen

text: Koska Petersen oli jo vuosia kaivanut hautakummusta maata, antavat eri aikoina suoritetut mittaukset hautakummun pohjan leveydeksi 26–30 metriä ja korkeudeksi 3,25–5,0 metriä. Tämä on ollut tarpeeksi laaja turvekumpu, joka on säilyttänyt vainajan ja hautauksen orgaanisen materiaalin lähes nykypäivään asti.


title: Ølbyn nainen

text: Tammiarkku oli löydettäessä lahonneessa tilassa eikä sitä otettu talteen. Arkun pituus oli 2,5 metriä ja leveys 63 senttimetriä. Siihen oli koverrettu kaukalo, johon vainaja oli laskettu makaamaan selälleen ja jalat suorina. Nainen oli sijoitettu arkun jalkopäähän, jolloin vainajan yläpuolelle jäi tilaa metrin verran. Yläpäästä ei kuitenkaan löydetty mitään esineitä tai jäänteitä orgaanisista tavaroista.


title: Ølbyn nainen

text: Tammiarkku oli asetettu hautaan luode-kaakko-suuntaisena siten, vainajan pää osoitti kaakkoon. Arkun alle oli raportin piirroksissa piirretty vain rivi kiviä kummallekin puolelle arkkua tukemaan ja pitämään sitä sitä pystyssä.


title: Ølbyn nainen

text: Ylävartalon luut sekä kädet olivat jo maatuneet. Jäljellä oli pääkallo ja reisi- ja sääriluita. Luut olivat jo hajonneet luutahnaksi, jota ei voinut ottaa talteen, mutta päkallo saatiin talteen. Tästä huolimatta naisen ikää ei olla yritetty selvittää. Muuten hautaus on ollut korujen valossa varsin rikas.


title: Ølbyn nainen

text: Vainajan asusteista oli säilynyt vain yksi villainen kangaskappale, jonka tarkoitusta ei tiedetä. Reisien yläosan ympärillä sijaitsi 125 pronssiputkea tai putken katkelmaa. Osassa putkista oli niiden sisälle säilynyt kierrettyä narua. Monesta muustakin hautauksesta tiedetään (noin 50 tapausta vuoteen 2007 mennessä ), että vainajalla on ollut yllään naruhame. Hameen naruihin on ollut kiinnitettynä joitakin pronssiputkia ja tällaisella vainajalla on löytynyt vyötäröltä vyölevy. Tämän vuoksi tutkijat ovat melko varmoja, että Ølbyn naisella oli haudatessa yllään naruhame. Hänen tapauksessaan pronssiputket muodostivat kaksi riviä: ylärivi ylitti lantion navan alapuolelta ja alarivi ylitti sen aivan lonkan korkeudelta. Näin voidaan tulkita, että naruhameen ylä ja alaosassa oli naurihin kiinnitetty pronssiputket.


title: Ølbyn nainen

text: Monissa Skandinavian pronssikultturin pienoispatsaissa esiintyy tansivia nuoria naisia, jotka heittävät kuperkeikkaa tai heiluvat akrobaattisesti tehden selkä kaarella voltteja taaksepäin. Näille naisille on patsaissa puettu ylle naruhameet, joiden kanssa tuollaiset liikkeet olivat mahdollisia. Ølbyn naisella oli hameessaan runsaasti pronssiputkia ja niistä on täytynyt Bergerbrantin mukaan lähteä melkoinen helinä ja kilinä liikeiden aikana.


title: Ølbyn nainen

text: Navan kohdalla sijaitsi vyölevy, joka oli tuon periodin aikana muotia. Se kiinnitettiin aina vyöhön alavatsan kohdalle. Kiekon keskellä sijaitsi parin sentin korkuinen uloke, jota kiersivät eri säteillä ympyräviivat ja niiden välissä vuorotellen ornamenttejä ja ympyrän muotoisia spiraalikuvioita.


title: Ølbyn nainen

text: Tutuluksia löytyi neljä. Kaksi niistä olivat pyöreitä, joiden keskeltä kohosivat puolipallon muotoiset ulokkeet. Kaksi muuta olivat pyöreitä ja niiden keskeltä työntyivät eteen sylinterimäiset ulokkeet. Tutuluksia käytettiin yleensä vaatteissa, mutta naruhameiden kanssa on yleensä käytössä puolihihainen ja napaan ulottuvat paita. Mutta koska mitään jäänteitä paidan kankaasta ei ollut löytynyt, ei asiasta voida olla varmoja. Kuitenkin esimerkiksi Bergerbrant uskoo, että tuolla kaudella naruhameisiin puetuilla naisilla oli aina samantapaiset paidatkin. Hän ehdottaa, että Ølbyn naisella oli hyvin samalainen asu kuin Egtvedin tytöllä.


title: Ølbyn nainen

text: Vainajan vyön kohdalle ja vyökiekon päälle oli asetettu tikarina toiminut pronssimiekan katkennut kärki. Sen kärki osoitti vinosti vasemmalle alas. Oli varsin yleistä, että varakkailla naisilla oli hauta-antimenaan tikari. Se laitettiin yleensä vyötärölle vyön alle, mikä viittaisi samantapaiseen asiaan tässäkin hautauksessa .


title: Ølbyn nainen

text: Oikean kyynärtaipeen ylä- tai alapuolella sijaitsi jokin koru. Sen kohdalta löytyi pronssinkappaleita, sininen lasihelmi ja kaksi meripihkahelmiä. Ne olivat erillisessä rannekkeessa tai ne on olleet hihaan ommeltuina. Kaulan edessä sijaitsi pronssinen kaulusrengas, johon oli pakotettu yhdeksän koisteuraa. Kaulusrenkaat olivat periodilla II yleisiä.


title: Ølbyn nainen

text: Vaikka vainaja ja hänen asunsa on kompostoitunut jäljettömiin, voidaan vihjeiden avulla kuitenkin päätellä varsin paljon. Toisaalta myös kamman puute, sellaisia oli jokaisella naisella vyön alle työnnettynä tuohon aikaan, selittyy myös lahoamisella. Hänellä kampa ei ollut pronssia, vaan ilmeisesti luuta, koska sitä ei löytynyt!


title: Jääkiekon SM-liigakausi 2018–2019

text: Jääkiekon SM-liigakausi 2018–2019 on jääkiekon SM-liigan 44. kausi. Kauden runkosarja alkoi 14. syyskuuta 2018 ja se päättyy 14. maaliskuuta 2019, jonka jälkeen alkavat pudotuspelit 16. maaliskuuta. Puolustavana mestarina kauteen lähtee Oulun Kärpät. Otteluohjelmassa on enemmän perjantaipelejä kuin koskaan aikaisemmin, yhteensä 136. Lauantai on toinen pääottelupäivä, jolloin pelataan kaikkiaan 140 ottelua.


title: Jääkiekon SM-liigakausi 2018–2019

text: Syyskaudella ohjelmassa on perinteinen maajoukkuetauko 4.–12. marraskuuta välisenä aikana. Joulutauko pidetään 21.–25. joulukuuta. Helmikuun alkupuolella ohjelmaa on kevennetty Ruotsin EHT-turnauksen aikana. Runkosarjan päätöskierros pelataan torstaina 14. maaliskuuta 2019. Playoffs-pelit käynnistyvät 1. kierroksen otteluilla lauantaina 16. maaliskuuta. Puolivälierät kahdeksan parhaan kesken alkavat torstaina 21. maaliskuuta.


title: Jääkiekon SM-liigakausi 2018–2019

text: SM-liigassa pelataan 60 ottelun runkosarja, jonka kuusi parasta joukkuetta selviytyvät suoraan puolivälieriin ja sijoille 7.–10. sijoittuneet joukkueet pelaavat pudotuspeliottelut puolivälieriin pääsystä. Sijoille 11.–15. sijoittuneiden joukkueiden kausi päättyy runkosarjaan.


title: Jääkiekon SM-liigakausi 2018–2019

text: Runkosarjassa joukkueet ovat jaettuina viiteen kolmen seuran lohkoon. Lohkon muodostavat HIFK, HPK ja Kärpät, Pelicans, KooKoo ja SaiPa, Ilves, Tappara ja Sport, Jukurit, JYP ja KalPa sekä Lukko, TPS ja Ässät. Jokainen joukkue kohtaa kunkin lohkotoverinsa kuusi kertaa: kolmesti kotikentällä ja kolmesti vieraskentällä. Muita seuroja vastaan joukkueet pelaavat neljä kertaa.


title: Sonya Bach

text: Sonya Bach (s. 1981) on eteläkorealainen pianisti. Hän aloitti pianonsoiton 3-vuotiaana, piti ensimmäisen julkisen konserttinsa 5-vuotiaana ja teki orkesteridebyyttinsä 9-vuotiaana Soulin sinfoniaorkesterin kanssa. Hän opiskeli muun muassa Etelä-Koreassa, Yhdysvaltain Juilliard Schoolissa ja Italiassa. Hänen opettajiensa joukossa oli Lazar Berman. Hän myös pääsi Alicia de Larrochan suojatiksi.


title: Sonya Bach

text: Bachin ohjelmistoon ovat kuuluneet Johann Sebastian Bachin kosketinsoitinkonsertot, Sergei Rahmaninovin toinen pianokonsertto, Isang Yunin konsertto ja George Gershwinin "Rhapsody in Blue". Hän myös kantaesitti Iloh Yangin säveltämän konserton.


title: Gustaf Oskar Sumelius

text:
Gustaf Oskar Sumelius (9. maaliskuuta 1835 Kangasala – 3. tammikuuta 1895 Tampere) oli suomalainen Tampereella vaikuttanut kauppias ja tukkukauppaa harjoittaneen toiminimi G. O. Sumeliuksen perustaja.
Sumeliuksen vanhemmat olivat Pirkkalan kappalainen Petter Johan Sumelius (1798–1846) ja Johanna Ulrika Söderberg (k. 1856). Hän aloitti työnsä 1848 Tampereella Lindebergin liikkeessä ja muutti sitten Poriin jossa oli työssä Carl Martinin ja A. Lundborgin liikkeissä sekä Luvialla Julinin laivaveistämössä.


title: Gustaf Oskar Sumelius

text: Vuonna 1859 Sumelius perusti Tampereella Kauppakatu 3:een oman vähittäis- ja tukkukauppaa harjoittaneen kauppaliikkeen jota hän hoiti aluksi veljensä kanssa ja tämän kuoltua 1876 jatkoi liikkeen hoitoa yksin. Liike muutti 1870 Tampereen Kauppatorin (nykyinen Keskustori) itäreunalla sijainneeseen yksikerroksiseen puutaloon Sumeliuksen ostettua kyseisen kiinteistön. Sumeliuksen liike siirtyi vuonna 1884 harjoittamaan yksinomaan tukkukauppaa. Sumeliuksen liike oli 1880-luvulla Hämeen läänin suurin seka- ja kangastavaran tukkuliike. Vuonna 1889 valmistui Sumeliuksen kauppatalon viereiselle tontille Tammerkosken rantaan arkkitehti F. L. Caloniuksen suunnittelema kaksikerroksinen Sumeliuksen palatsi Sumeliuksen perheen asuintaloksi. Yksikerroksisen kauppatalon tilalle valmistui 1901 jugendtyylinen nelikerroksinen Sumeliuksen talo. Sumeliuksen liike myytiin 1916 Tammerkosken Tukkukauppa Oy:lle.


title: Gustaf Oskar Sumelius

text: Sumelius osti 1870 kauppias Lars Johan Hammarénin kanssa Kyröskosken puuvillatehtaan ja he perustivat Hammaren & Co nimisen yhtiön joka rakennutti puuvillakutomon tilalle 1872 puuhiomon ja 1878 paperitehtaan. Kolmantena osakkaana olleen kauppias Nybergin kuoltua 1889 Hammarén ja Sumelius omistivat yrityksen puoliksi. Sumelius perusti myös Näsijärven Höyrylaiva Oy:n. Vuonna 1874 hän osti Pyynikin Joselininniemen vuokraoikeuden ja rakennukset kauppias R. Lindholmin perillisiltä ja rakennutti paikalle uuden huvilan. Huvila oli Sumeliuksen perheen käytössä aina vuokra-ajan päättymiseen 1907 saakka.


title: Gustaf Oskar Sumelius

text: Sumelius oli Tampereen kaupunginvaltuuston jäsenenä 1875–1894 sekä joitain vuosia rahatoimikamarin jäsenenä ja puheenjohtajana. Hän oli myös Tampereen Säästöpankin johtokunnan varapuheenjohtajana ja Tampereen kauppiasyhdistyksen valtuuston puheenjohtajana.


title: Gustaf Oskar Sumelius

text: Sumelius oli kirjailija Jalmari Finnen vuoden 1859 Tampereelle sijoittuvan näytelmän "Maria Kristina" päähenkilön esikuvana. Näytelmän ensiesitys oli 1932 Tampereen teatterissa Finnen itsensä ohjaamana.


title: Gustaf Oskar Sumelius

text: Gustaf Oskar Sumelius oli naimisissa vuodesta 1859 Maria Kristina Hydénin (1833–1913) kanssa. Heillä oli kymmenen lasta joista tunnetuin oli tukkukauppias, valtiopäivämies ja vuorineuvos Gösta Sumelius.


title: Luettelo diplomaattisista edustustoista Bhutanissa

text: Tämä on luettelo diplomaattisista edustustoista Bhutanissa. Tällä hetkellä Thimphussa on 3 suurlähetystöä. Lisäksi lisäksi Bhutanissa on 5 muuta edustustoa.


title: Luettelo diplomaattisista edustustoista Nepalissa

text: Tämä on luettelo diplomaattisista edustustoista Nepalissa. Tällä hetkellä Kathmandussa on 26 suurlähetystöä.


title: Yhdysvaltain presidentinvaalit 1828

text: Yhdysvaltain presidentinvaalit 1828 olivat järjestyksessään 11. Yhdysvaltain presidentinvaalit, jotka järjestettiin 31. lokakuuta – 2. joulukuuta 1828. Vaalit olivat toisto vuoden 1824 vaaleista, sillä vastakkain olivat istuva presidentti John Quincy Adams kansallisrepublikaanisesta puolueesta ja Andrew Jackson nuoresta demokraattisesta puolueesta. Toisin kuin vuonna 1824, Jackson voitti Adamsin aloittaen demokraattien dominanssin maan politiikassa. Adams oli toinen istuva presidentti, joka oli hävinnyt vaalit, isänsä John Adamsin jälkeen.


title: Yhdysvaltain presidentinvaalit 1828

text:
Yhdysvaltain presidentinvaalit 1828
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: Maria Elena Boschi

text: Maria Elena Boschi (s. 24 tammikuuta 1981, Montevarchi, Italia) on italialainen poliitikko ja demokraattisen puolueen poliitikko. Maria Boschi oli Matteo Renzin hallituksen perustuslakiuudistuksesta vastaava ministeri 2014–2016. Uudistuksen kaatuminen johti pääministerinä olleen Renzin eroon. Boschi jatkoi 12 joulukuuta 2016 Paolo Gentilonin hallituksessa valtiosihteerinä. Boschi on koulutukseltaan yrityslakimies ja valmistui Firenzen yliopistosta.


title: Luettelo diplomaattisista edustustoista Itä-Timorissa

text:
Tämä on luettelo diplomaattisista edustustoista Itä-Timorissa. Tällä hetkellä Dilissä on 16 suurlähetystöä.
Dilissä


text: Seuraavat suurlähetystöt sijaitsevat Jakartassa ellei toisin minita


title: Mandy Bujold

text: Mandy Marie Brigitte Bujold (s. 25. heinäkuuta 1987 Cobourg, Ontario) on kanadalainen nyrkkeilijä. Hän ottelee kärpässarjassa eli alle 51-kiloisissa.


title: Mandy Bujold

text: Bujold syntyi Cobourgissa, Ontariossa ja asui lapsuudessaan myös Monctonissa, New Brunswickissa. Vuonna 2002 hänen perheensä muutti Kitcheneriin, Ontarioon. Hän aloitti nyrkkeilyn harrastamisen 16-vuotiaana vuonna 2004 veljensä harrastuksen innoittamana. Vuonna 2006 hän voitti Kanadan juniorimestaruuden ja seuraavana vuonna ensimmäisen aikuisten Kanadan-mestaruutensa. Bujold on kaikkiaan yksitoistakertainen Kanadan-mestari, vuosilta 2007–2017. Vuonna 2008 hän osallistui ensimmäisiin maailmanmestaruuskilpailuihinsa. Hän on yltänyt maailmanmestaruuskilpailuissa parhaimmillaan kahdeksan parhaan joukkoon, puolivälieriin, Jejussa 2014.


title: Mandy Bujold

text: Bujold on kaksinkertainen Pan-Amerikan kisojen kultamitalisti. Hän voitti ensimmäisen kultamitalinsa Guadalajarassa 2011, jolloin naisten nyrkkeily oli kisaohjelmassa ensimmäistä kertaa, ja uusi mestaruutensa Torontossa 2015. Hän voitti vuoden 2015 loppuottelussa yhdysvaltalaisen Marlen Esparzan, hallitsevan maailmanmestarin. Kansainyhteisön kisojen ohjelmassa naisten nyrkkeily oli ensimmäistä kertaa Glasgow’ssa 2014. Bujold voitti noissa kisoissa pronssia, hävittyään välierissä hallitsevalle olympiavoittajalle Nicola Adamsille. Seuraavissa Kansainyhteisön kisoissa, Gold Coastissa 2018, hän ei ollut mukana, vaikka hänet oli jo valittu Kanadan kisajoukkueeseen. Hän päätti itse vetäytyä kisoista kuukausi ennen niiden alkua.


title: Mandy Bujold

text: Olympialaisissa Bujold on ollut mukana kerran, Rio de Janeirossa 2016. Hän voitti ensimmäisellä kierroksella uzbekistanilaisen Yodgoroy Mirzaevan, mutta hävisi puolivälierissä kiinalaiselle Ren Cancanille.


title: Mandy Bujold

text: Bujoldia valmensi pitkään romanialaissyntyinen Adrian Teodorescu, Torontossa sijaitsevan Atlas Boxing & Fitness Club -salin omistaja. Teodorescun kuoltua marraskuussa 2016 hän siirtyi harjoittelemaan Guelphissä sijaitsevalle TNT Boxing and Fitness Academy -salille, jossa häntä valmentaa Stevie Bailey.


title: Yhdysvaltain presidentinvaalit 1832

text: Yhdysvaltain presidentinvaalit 1832 olivat järjestyksessään 12. Yhdysvaltain presidentinvaalit, jotka järjestettiin 2. marraskuuta – 5. joulukuuta 1832. Vaaleissa istuva presidentti Andrew Jackson demokraattisesta puolueesta voitti kansallisrepublikaanien Henry Clayn.


title: Yhdysvaltain presidentinvaalit 1832

text:
Yhdysvaltain presidentinvaalit 1832
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä


title: Anniken Hauglie

text: Anniken Hauglie (s. 10. syyskuuta 1972 Oslo, Norja) on Norjan konservatiivipuolueen poliitikko. 1990-luvulla Anniken Haugie oli mukana opiskelijayhdistysliikkeessä. Hauglie valmistui Oslon yliopistosta vuonna 2000 pääaineenaan sosiologia. Hän on toiminut sosiaalialan neuvonantajana 2001–2010. Vuosina 2010–2015 Annike Hauglie kuului Oslon kaupunginvaltuustoon ja joulukuusta 2015 hän on ollut Norjan työ- ja sosiaaliasioiden ministeri.


title: Lakshmibai

text: Lakshmibai (myös Lakshmi Bai tai Laxmi Bai, 1828 –1858) oli intialaisen Jhansin kaupunkivaltion kuningatar, yksi Sepoykapinan keskeisistä johtohahmoista.


title: Lakshmibai

text: Lakshmibai sai bramiinitytöksi epätavallisen kasvatuksen: hän oppi miekkailemaan ja ratsastamaan. Hän meni naimisiin Jhansin maharadžan kanssa mutta jäi leskeksi ennen kruununperillisen syntymää. Maharadža adoptoi pojan ennen kuolemaansa, mutta englantilaiset eivät hyväksyneet tätä vaan ottivat Jhansin suoraan hallintaansa siirtomaalakien mukaisesti. 22-vuotias leskikuningatar ei hyväksynyt tätä. Kun sepoykapina puhkesi, Lakshmibai julistettiin Jhansin sijaishallitsijaksi alaikäisen adoptiopoikansa nimissä. Lakshmi Bai taisteli mieheksi pukeutuneena ja sai surmansa taisteluissa.


title: Anik Bissonnette

text: Anik Bissonnette OC CQ (s. 9. helmikuuta 1962 Montreal) on kanadalainen balettitanssija. Hän tuli laajalti tunnetuksi esiintymisistään Louis Robitaillen kanssa. Vuosina 1989–2007 hän toimi Les Grands Ballets Canadiensin ensitanssijana, ja vuosina 1983–2006 hän esiintyi vuosittain Montrealin Gala des Étoilesissa (Tähtigaala).


title: Anik Bissonnette

text: Bissonnette toimi Festival des Arts de Saint-Sauveurin taiteellisena johtajana vuosina 2004–14, ja vuonna 2010 hänestä tuli Montrealin nykybalettikorkeakoulun taiteellinen johtaja. Hän on saanut monia tunnustuksia, kuten Kanadan ritarikunnan upseerin ja Québecin kansallisen ritarikunnan ritarin arvot sekä Denis Pelletier -palkinnon ja Kenraalikuvernöörin esittävien taiteiden palkinnon elinikäisistä saavutuksista.


title: Anik Bissonnette

text: Bissonnette oli tanssikumppaninsa Louis Robitaillen kanssa myös naimisissa vuosina 1986–2001. Pari saavutti menestystä etenkin tulkinnoillaan baleteista, joissa esiintyy kansanomaisia teemoja; näiden joukossa on "Rose Latulippe".


title: Anja Karliczek

text:
Anja Karliczek (s. 29 huhtikuuta 1971) on Saksan kristillisdemokraattinen unionin, CDU:n, poliitikko. Hänet valittiin liittopäiville 2013 ja
hän on ollut Angela Merkelin neljännen hallituksen opetusministeri maaliskuusta 2018.


title: Karen Kain

text: Karen Alexandria Kain CC (s. 28. maaliskuuta 1951 Hamilton, Ontario) on kanadalainen entinen balettitanssija, josta sittemmin tuli baletinjohtaja.


title: Karen Kain

text: Kain syntyi neljästä sisaruksesta vanhimpana. Hän oli 8-vuotias, kun hänen äitinsä lähetti hänet balettikouluun. Vuonna 1962 hän aloitti opiskelun Kanadan kansallisessa balettikoulussa, jota tuolloin johti Betty Oliphant. Kain opiskeli osittain stipendin turvin, sillä hänen vanhempansa eivät kyenneet täysin kustantamaan koulutusta. 18 vuotta täytettyään Kain sai sopimustarjouksen Kanadan kansallisbaletilta. Tarjouksen esitti baletin perustaja ja taiteellinen johtaja, Celia Franca. Kain hyväksyi tarjouksen ja debytoi tammikuussa 1971 Joutsenkuningattaren vaativassa roolissa "Joutsenlampi"-baletissa. Kain nousi ensitanssijan asemaan jo saman vuoden aikana.


title: Karen Kain

text: Kain loi kansallisbaletissa 28-vuotisen uran. Hän saavutti suosiota Frank Augustynin tanssikumppanina. Hän teki pitkäaikaista yhteistyötä Rudolf Nurejevin kanssa.


title: Karen Kain

text: Vuonna 2005 Kainista tuli Kanadan kanslalisbaletin taiteellinen johtaja. Hän on saanut lukuisia tunnustuksia, kuten Kanadan ritarikunnan upseerin (1976) ja "Companionin" (1991) arvot, l'Ordre des Arts et des Lettres'n upseerin arvon (2000) sekä Kenraalikuvernöörin esittävien taiteiden palkinnon (2002). Vuodesta 1998 hänellä on ollut tähti Canada's Walk of Famella.


title: Jhansi

text: Jhansi on kaupunki Pohjois-Intiassa, Uttar Pradeshin osavaltion lounaisosassa. Vuonna 2011 kaupungissa oli noin 505 000 asukasta.


title: Jhansi

text: Muurien ympäröimä kaupunki on kehittynyt vuonna 1632 valmistuneen linnoituksen ympärille. Sepoykapinan aikana kaupungissa surmattiin monia brittejä.


title: Celia Franca

text: Celia Franca (oik. "Celia Franks"; 25. kesäkuuta 1921 Lontoo, Englanti – 19. helmikuuta 2007 Ottawa, Kanada) oli kanadalainen tanssija, koreografi, baletinjohtaja ja pedagogi. Hän kouluttautui Englannin Guildhall School of Musicissa ja Royal Academy of Dancingissa. Hän aloitti Englannissa uransa niin tanssijana kuin koreografinakin.


title: Celia Franca

text: Vuonna 1951 Francasta tuli Kanadan kansallisbaletin perustava taiteellinen johtaja. Hän toimi baletin johdossa vuoteen 1974 saakka. Tämän jälkeen hän muutti Ottawaan ja istui kaksi peräkkäistä kautta Kanadan taideneuvoston johtokunnassa. Hän oli aktiivinen opettajana ja ajoittain luennoitsijana. Hän sai erinäisiä tunnustuksia, joiden joukossa ovat Kanadan ritarikunnan "Companionin" arvo (1985) ja Kenraalikuvernöörin esittävien taiteiden palkinto (1994). National Arts Centressä järjestettiin hänen 80-vuotispäivänsä kunniaksi vuonna 2001 erikoisgaala.


title: Fanny Durack

text: Sarah Frances ”Fanny” Durack (27. lokakuuta 1889 Sydney, Uuden Etelä-Walesin siirtomaa – 20. maaliskuuta 1956 Sydney, Australia) oli australialainen uimari ja olympiavoittaja. Hän oli 1910-luvun menestyneimpiä naisuimeraita ja voitti olympiakultaa Tukholman olympialaisissa 1912. Hän teki 12 maailmanennätystä, ja hänen menestyksensä vaikutti naisuinnin hyväksymiseen.


title: Fanny Durack

text: Fanny Durack syntyi Sydneyssä vuonna 1889 irlantaisille vanhemmille. Hänen isänsä oli majatalonpitäjä Thomas Durack ja äitinsä Mary Mason. Fanny oli perheen kuudes lapsi ja kolmas tytär.


title: Fanny Durack

text: Durack alkoi kilpailla jo kouluiässä. Hän harjoitteli vain rintauintia, joka oli ainoa uintilaji, jossa oli Australiassa naisille tarkoitettuna kilpailuja. Uuden Etelä-Walesin osavaltionmestaruuden hän voitti vuonna 1906. Durack opetteli vuoteen 1911 mennessä kroolitekniikan.


title: Fanny Durack

text: Miesten ja naisten uintikilpailut ovat erotettu Australiassa erilisiin kilpailuihin. Uuden Etelä-Walesin amatööriurheiluliitto oli kieltänyt naisilta tulemisen kilpailuihin, joissa edes oli läsnä miehiä. Kun Durack teki olympiavuoden 1912 alussa maailmanennätykset 100 ja 220 jaardin vapaauinnissa ja aivan hänen perässään ui myös Mina Wylie, Australiassa alkoi julkisessa keskustelussa esiintyä vaatimuksia naisten lähettämiseksi Tukholman olympialaisiin.


title: Fanny Durack

text: Pitkällisen väännön jälkeen uintiliitto salli naisuimareiden kilpailla samoissa kilpailuissa kuin miestenkin. Liitto vaati kuitenkin, että jonkun tahon oli maksettava naisuimareiden kilpamatkan. Viihdeyrittäjä Hugh D. McIntoshin vaimo järjesti keräyksen, minkä ansiosta Durak ja Wylie pääsivät olympialaisiin.


title: Fanny Durack

text: Durack osallistui Tukholmassa 100 metrin vapaauintiin, joka oli naisten ainoa yksilömatka. Durackin alkuerän aika 1.19,8 oli uusi maailmanennätys. Loppukilpailussa hän voitti olympiakultaa ja Mina Wylie sijoittui hopealle. Durack oli Tukholman olympialaisten ainoa australialainen kultamitalisti.


title: Fanny Durack

text: Durack teki vuosien 1912–1918 aikana 12 maailmanennätystä. 100 jaardilla hänen aikansa oli 1.06 minuuttia, 100 metrillä 1.16,2 ja mailin matkalla 26.08 minuuttia. Hän piti maailmanennätyksiä hallussaan useamman vuoden. 100 jaardin vapaauinnin ennätys oli hänellä 1912–1921, 100 metrin vapaauinnin 1912–1920, 220 jaardin vapaauinnin 1915–1921, 500 metrin vapaauinnin 1915–1917 ja mailin 1914–1926.


title: Fanny Durack

text: Durackin menestyksen ansiosta hänet kutsuttiin useille kiertuille Eurooppaan ja Yhdysvaltoihin. Durack ja Wylie joutuivat Yhdysvalloissa 1919 riitoihin Amateur Athletic Unionin kanssa. Yhdysvaltalaisjärjestö uhkasi viedä heidän amatööristatuksensa, kun he kieltäytyivät uimasta, jos heidän managerin menoja ei korvattaisi.


title: Fanny Durack

text: Antwerpenin olympialaiset 1920 jäivät Durackilta väliin sairastelun takia. Ensimmäinen maailmansota oli estänyt vuoden 1916 kisojen järjestämisen, ja Durack harjoitteli kovaa Antwerpenin kisoja varten. Häneltä poistettiin ennen olympialaisia umpisuoli, ja hän sairastui vielä sen jälkeen lavantautiin ja keuhkokuumeeseen. Durack ilmoitti tammikuussa 1921 lopettamassa kilpauransa.


title: Fanny Durack

text: Durack meni vuonna 1921 naimisiin hevostenkouluttaja Bernart Gatelyn kanssa. Hän jatkoi kuitenkin uinnin parissa ja valmensi nuoria lapsia.


title: Fanny Durack

text: Durack kuoli vuonna 1956 kotonaan Sydneyn Stanmoren alueella. Hän kuoli syöpään, ja hänet haudattiin Waverleyn hautausmaan katoliseen osaan.


title: Fanny Durack

text: Uinnin kansainvälinen kunniagalleria kutsuu Durackia ensimmäiseksi suureksi naisuimariksi. Hän käytännössä hallitsi naisuintia noin kahdeksan vuoden ajan, ja hänet valittiin kunniagalleriaan vuonna 1967. Australian urheilun kunniagalleriaan hänet valittiin 1985.


title: Fanny Durack

text: Frank Durack luovutti vuonna 1957 siskonsa kultamitalin Australian hallitukselle, ja se on sijoitettu sen jälkeen Canberraan Australian kansalliskirjastoon.


title: HIRLAM

text: HIRLAM, lyhenne englannin sanoista "High Resolution Limited Area Model" ("tarkka rajatun alan malli") on tietotekninen säämalli, jota käytetään sääennusteiden laatimisessa. Mallin rajattu ala on esimerkiksi Skandinavian, Euroopan tai Pohjois-Amerikan suuruinen. HIRLAM säämallia ajetaan neljä kertaa vuorokaudessa (00, 06, 12 ja 18 UTC), joissa jokaisessa ennustepituus on 54h. Mallissa käytetty vaakasuuntainen hilaväli on 0.068 astetta, joka vastaa n. 7.5 km. Pystysuunnassa mallissa on 65 tasoa, joista 20 on sijoitettu ilmakehän alimpaan 1000 metriin.


title: HIRLAM

text: Hirlamin A-versio valmistui vuonna 2006. Myös Suomen ilmatieteen laitos kehittää HIRLAM:ia. Hirlam pystyy ennustamaan kolmen vuorokauden sään 3–16 kilometrin tarkkuudella.


title: HARMONIE

text: HARMONIE on tietokoneeseen ohjelmoitu säämalli, joka tuottaa säämalliennustetta. Sen tarkkuus on vaakauunnassa 2,5 km. HARMONIE on kytketty epätarkempaan säämalliin, joka tuottaa en tarvitsemat pohjatiedot. Ilmatieteen laitos käyttää HARMONIE-mallia.


title: Vijaya Lakshmi Pandit

text: Vijaya Lakshmi Pandit (18. elokuuta 1900 – 1. joulukuuta 1990) oli intialainen poliitikko ja diplomaatti.


title: Vijaya Lakshmi Pandit

text: Pandit oli tyttönimeltään Swarup Kumari Nehru, ja hänen perheensä oli aktiivinen Intian itsenäisyysliikkeessä - veljestä Jawaharlal Nehrusta tuli itsenäisen Intian ensimmäinen pääministeri. Swarup Kumari Nehru opiskeli Intiassa ja ulkomailla. Vuonna 1944 hän meni naimisiin Ranjit Sitaram Panditin kanssa, ja perinteitä noudattaen vaihtoi koko nimensä. Poliittisen toiminansa takia hän joutui vankilaan kolmeen otteeseen. Hän osallistui kunnallispolitiikkaan ja tuli valituksi osavaltionsa parlamenttiin ja sieltä terveysministeriksi.


title: Vijaya Lakshmi Pandit

text: Itsenäistyneessä Intiassa Pandit teki merkittävän uran diplomaattina, asemapaikkoinaan Moskova, Washington ja Mexico, Lontoo ja Dublin. Vuonna 1953 Pandit oli Yhdistyneiden kansakuntien yleiskokouksen puheenjohtaja.


title: Getaway

text: Getaway on vuonna 2013 ensi-iltansa Yhdysvalloissa saanut yhdysvaltalainen, Courtney Solomonin ohjaama nopeatempoinen jännityselokuva.


title: Getaway

text: Entisen kilpa-autoilijan Brent Magnan (Ethan Hawke) vaimo (Rebecca Budig) on kidnapattu Sofiassa, Bulgariassa. Tuntematon mies ottaa Brentiin yhteyttä puhelimitse ja alkaa käskyttää tätä aikakriittisissä tehtävissä väittäen, että jättää vaimon henkiin vain mikäli Brent tekee seuraavien tuntien aikana täsmälleen miehen määräämät asiat. Ensimmäisenä eteen tulee erään tietyn ajoneuvon varastaminen ja sen jälkeen nopeaan tahtiin mies alkaa esittää ajoneuvolla suoritettavia tehtäviä ympäri kaupunkia. Mukaan sotkeutuu ajoneuvon alkuperäinen omistaja, paikallisen upporikkaan sijoituspankkiirin tytär, ”The Kid” (Selena Gomez), jonka rooli on myös kidnappaajan tarkoin suunnittelema.


title: Getaway

text: Elokuva sai tyrmäävät arviot ilmestyessään Yhdysvalloissa. Elokuva-arvioiden aggregaattisivustolla Rotten Tomatoes elokuva on arvioitu erittäin surkeaksi (keskimäärin arvioitu 2.7/10) perustuen selkeään konsensukseen. Kriitikkojen konsensuksen mukaan vapaasti käännettynä: ""Monotonisesti väsyttävyyteen asti kiihkeätempoisena Getaway muistuttaa, ettei järkevän leikkauksen, hahmojen kehityskaaren, järkeenkäyvän dialogin ja mielenkiintoisen juonen ohitse kiihdyttäminen ole vaaratonta."" Samanlaiseen arvosanaan (22/100) on päädytty toisella aggregaattisivustolla Metacritic.Elokuvasivusto Variety arvioi elokuvan yhdeksi vuoden 2013 surkeimmin menestyneistä elokuvista Yhdysvalloissa elokuvan tuoton jäätyä noin reiluun puoleen sen tuotantokustannuksista.Selena Gomez oli myös ehdolla vuoden 2014 Golden Raspberry Awards -palkintogaalassa huonoimman näyttelijättären kategoriassa. Palkinto meni tuolloin kuitenkin Tyler Perrylle.


title: Getaway

text: Suomessa elokuvalehti Episodi arvioi elokuvan arvosanalla 1/5: ""Umpijuntti toimintapökäle, jonka maailmaan kuuluvat itseään toistavat takaa-ajot ja romutetut poliisiautot.""


title: Betty Farrally

text: Betty Farrally (o.s. "Hey"; 5. toukokuuta 1915 Bradford, Englanti – 9. huhtikuuta 1989 Kelowna, Brittiläinen Kolumbia) oli balettitanssija, pedagogi ja baletinjohtaja. Hän oli merkittävä toimija baletin kehityksessä Kanadassa sekä Winnipegin kuninkaallisen baletin perustajana että myöhemmän opetustyönsä kautta.


title: Betty Farrally

text: Farrally muutti entisen opettajansa Gweneth Lloydin kanssa vuonna 1938 Kanadaan suoritettuaan tanssiopintonsa Englannissa. Winnipegin kuninkaallisen baletin parissa luomansa uransa lisäksi Farrally myös toimi pitkään yhtenä Banff Centren kesätanssiohjelman johtajista ja sittemmin taiteellisena neuvonantajana. Hänestä tehtiin Kanadan ritarikunnan upseeri vuonna 1981, ja hänelle myönnettiin Dance in Canada -palkinto vuonna 1984.


title: Brudevælten lurit

text: Brudevælten lurit (lue venyttämällä: "lūr") tarkoittavat kuutta Brudevælten kuivatetulta suolta kaivettua luria, jotka löytyivät vuonna 1797 Allerødin Lyngestä Pohjois-Sjællannista Tanskasta. Lur on nimitys pronsikautisista pronssitorvista. Ne ajoitetaan Monteliuksen periodille V jälkipuoliskolle eli 800–700 eaa.


title: Brudevælten lurit

text: Lurit löytyivät pareittain kolmesti pieneltä suolta samana vuonna. Niihin törmäsi iäkäs maanviljelijä Ole Pedersen vuonna 1797 nostaessaan turvetta kuivatettavaksi. Nostettuaan lurien suosat hän kutsui niitä ”6 curved brass horns”. Reilun viikon kuluttua hän löysi niille vielä lurien suuosat löytyivät yhteen sidotussa nipussa. Pedersen kutsui lureja nimellä ”hedenolds krigstrompeter”, mutta oli lopulta tyytyväinen saatuaan ruhtinaalisen palkkionsa. Löydetyt lurit olivat siihen asti ensimmäiset, mutta nykyään niitä tunnetaan kymmeniä. Soittimet toimitettiin sittemmin "Danske oldsagskommissionille", mutta yksi soitin lahjoitettiin vuonna 1845 Venäjän tsaarille Nikolai I.


title: Brudevælten lurit

text: Vuonna 1966 äänitettiin Brudevælten lureilla äänilevy (LP, ”long play”) "Klange fra Danmark's bronzealderlurer" (Kansallismuseossa, NM 67-001). Siinä soittivat lureja Palmer Traulsen ja G. A. Wilkenschildt.


title: Brudevælten lurit

text: Lureja on kahdenlaisia. Tanskassa käytetyt olivat S-kirjaimen muotoisia. Brudevælten lurit näyttäisivät esiintyvän erikätisinä pareina eli kun toinen lur kiertyy vasemmalle, niin toinen kiertyy oikealle. Lurit ovat noin 2,2 metriä pitkät ja ne ovat edelleen niin hyvin säilyneitä ja niillä voi edelleen helposti soittaa. Kun niiden sointia verrataan moderniin sävelasteikkoon, niin yksi lur on C-vireessä, yksi lur on D-vireessä, yksi taas E-vireessä ja yksi G-vireessä. Kun vielä on kaksi jäljellä, on niistä Tanskassa sijaitseva Es-vireinen. Mahdollisesti Pietarissa oleva on viimeisen kanssa samassa vireessä.


title: Brudevælten lurit

text: Soittimista viisi voi nähdä Tanskan kansallismuseossa Kööpenhaminassa ja yksi on Eremitaašissa Pietarissa.


title: Alanis Obomsawin

text: Alanis Obomsawin OC GOQ (s. 31. elokuuta 1932 New Hampshire) on kanadalainen dokumenttielokuvien ohjaaja. Hän aloitti uransa laulajana ja tarinankertojana ennen kuin liittyi National Film Board of Canadaan vuonna 1967. Hänen palkitut elokuvansa kuvaavat Kanadan alkuperäiskansojen edustajien taisteluita oikeuksiensa eteen näiden omasta näkökulmasta. Hän on saanut useita palkintoja, kuten Kenraalikuvernöörin palkintoja, ja päässyt lisäksi Kanadan ritarikunnan upseeriksi sekä Québecin kansallisen ritarikunnan suurupseeriksi. Obomsawin kuuluu itse alkuperäiskansoihin.


title: Agnes Simon

text: Agnes Simon (o.s. Almási, s. 21. kesäkuuta 1935 Budapest) on alun perin unkarilainen mutta myöhemmin myös Alankomaita ja Länsi-Saksaa edustanut pöytätennispelaaja. Hän voitti urallaan yhden maailmanmestaruuden ja kolme Euroopan-mestaruutta.


title: Agnes Simon

text: Simon menestyi 1950-luvulla Unkarin edustajana mutta hän pakeni miehensä ja valmentajansa Béla Simonin kanssa kotimaansa vuoden 1956 levottomuuksia Ruotsiin. Pöytätennispelaajana hän edusti sittemmin Alankomaita ja vuodesta 1962 Länsi-Saksaa.


title: Kerttu Rytkönen

text: Kerttu Rytkönen (1. kesäkuuta 1895 Pielavesi – 22. huhtikuuta 1991 Helsinki) oli suomalainen arkkitehti ja yksi Suomen ensimmäisitä naisarkkitehdeistä. Hän pääsi ylioppilaaksi Kuopiossa 1914 ja valmistui arkkitehdiksi 1921.


title: Kerttu Rytkönen

text: Rytkönen suunnitteli Helsingin Kaivopuistossa Kalliolinnantie 4:ssä sijainneen Salus-sairaalan. Uusklassillista tyyliä edustanut rakennus valmistui 1929. Salus-sairaalan perustajat ja omistajat olivat Kettu Rytkösen sairaanhoitajasisaret Ida ja Maria Rytkönen. He olivat perustaneet yksityisen sairaskodin Helsinkiin 1901 ja vuonna 1920 he perustivat Salus-sairaalan joka oli erikoistunut naistentauteihin ja synnytyksiin mutta myös muita potilaita hoidettiin siellä.


title: Kerttu Rytkönen

text: Ida Rytkönen ja Maria Rytkösen perilliset lahjoittivat sairaalan rakennuksineen vuonna 1944 Wihurin rahastolle. Sairaalatoiminta rakennuksessa jatkui vuoteen 1983 saakka ja sen jälkeen rakennuksessa toimi vielä sydän- ja verisuonitautien perustutkimukseen erikoistunut Wihurin tutkimuslaitos vuoteen 2013 saakka. Tämän jälkeen rakennus peruskorjattiin ja nykyisin siinä toimii Jenny ja Antti Wihurin rahasto sekä eräitä muita järjestöjä.


title: Moleman

text: Moleman voi tarkoittaa seuraavia:


title: Bettine Vriesekoop

text: Hubertina Petronella Maria "Bettine" Vriesekoop (s. 13. elokuuta 1961 Hazerswoude) on alankomaalainen, 1980- ja 1990-luvuilla Euroopan huippupelaajiin kuulunut pöytätennispelaaja. Hän voitti kolme Euroopan-mestaruutta, joista kaksinpelissä kaksi. Hän osallistui kolmiin olympialaisiin vuosina 1988–1996 ja pääsi parhaimmillaan puolivälieriin, kerran kaksinpelissä ja kahdesti nelinpelissä parinaan Mirjam Hooman-Kloppenburg. Vriesekoop voitti Euroopan TOP 12 -turnauksen vuosina 1982 ja 1985.


title: Bettine Vriesekoop

text: Vriesekoop valittiin vuoden naisurheilijaksi Alankomaissa vuosina 1981 ja 1985. Hän harjoitteli jo nuorena Kiinassa ja kiinnostui maasta niin, että ryhtyi opiskelemaan sinologiaa ja kirjoittamaan Kiinasta.


title: Porin Ässien SM-liigakausi 2018–2019

text: Porin Ässien SM-liigakausi 2018–2019 on jääkiekkoseura Porin Ässien 43. kausi jääkiekon SM-liigassa ja 51. kausi Suomen jääkiekon korkeimmalla sarjatasolla. Ässien edellinen kausi päättyi runkosarjassa sijalle 8. Ässien runkosarja alkoi 14. syyskuuta vierasottelulla Rauman Lukkoa vastaan ja päättyy 14. maaliskuuta vierasotteluun HIFK:ta vastaan.


title: Porin Ässien SM-liigakausi 2018–2019

text: Ässät sijoittui kaudella 2017–2018 runkosarjassa sijalle kahdeksan kerättyään yhteensä 88 pistettä. Seitsemänneksi sijoittuneesta SaiPasta Ässät jäi viiden pisteen päähän. Viimeisestä suorasta puolivälieräpaikasta Ässät jäi 11 pisteen päähän. 11. sijaan jäi eroa lopulta seitsemän pistettä. Pudotuspelien 1. kierroksella Ässät kohtasi Rauman Lukon. Ässät meni ottelusarjasta jatkoon suoraan voitoin 2–0. Puolivälierissä Ässät sai vastaansa Oulun Kärpät, joille Ässät hävisi otteluvoitoin 4–1.


title: Porin Ässien SM-liigakausi 2018–2019

text: Jääkiekkolehden toimittamassa "Toimittajien liigaveikkauksessa" kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut Ässille mitalia. Paras runkosarjasijoitus oli kuudes sija, johon Ässien ennakoi sijoittuvan Yle Puheen toimittaja. Yksi toimittaja arvioi Sakari Salmisen voittavan runkosarjan maalipörssin, yksi puolestaan Jesperi Kotkaniemen olevan runkosarjan paras pelaaja.


title: Porin Ässien SM-liigakausi 2018–2019

text: Jääkiekkolehti listasi ennen kauden alkua liigan 50 parasta pelaajaa. Listalle pääsi yhteensä kolme Ässien pelaajaa: Sakari Salminen sijalle 13, Jesperi Kotkaniemi sijalle 20 ja Jarno Kärki sijalle 40.


title: Porin Ässien SM-liigakausi 2018–2019

text: Faneille.com -verkkosivuston toimittaja Eemeli Kosonen ennusti Ässien sijoittuvan runkosarjassa sijalle 9.


title: Porin Ässien SM-liigakausi 2018–2019

text: Kauden 2017–2018 päätyttyä Ässistä lähti neljä puolustajaa ja kahdeksan hyökkääjää, joista kolme oli keskushyökkääjiä. Pelaajista yksi siirtyi KHL:ään, kolme Saksan pääsarjaan, kaksi Itävallan liigaan, yksi Britannian liigaan, yksi Mestikseen ja yksi muuhun SM-liigaseuraan. Tilalle tuli kaksi puolustajaa ja neljä hyökkääjää, joista yksi on keskushyökkääjä. Saapuneista pelaajista kolme tuli muista SM-liigaseuroista. Lisäksi Ässät teki sopimuksen kahden seuran A-nuorten pelaajan, puolustaja Juuso Ketolan ja hyökkääjä Otto Kivenmäen kanssa. Syyskuussa 2018 Ässät teki kuukauden mittaiset koeaikasopimukset hyökkääjä Severi Sillanpään ja Tuomas Huhtasen kanssa. Lokakuun alussa 2018 Ässät täydensi hyökkäystään Lauri Tukosella, jonka kanssa Ässät solmi ottelukohtaisen sopimuksen. Ässät jatkoi hankintojaan lokakuun alkupuolella, kun 8. päivä seura ilmoitti tehneensä kaksivuotisen sopimuksen puolustaja Jyri Marttisen kanssa. Marttinen siirtyi Ässiin purettuaan sopimuksensa Rauman Lukon kanssa yhteisymmärryksessä. Marttinen oli pelannut seurassa aiemminkin, vuosina 2012–2017.


title: Porin Ässien SM-liigakausi 2018–2019

text: Ässät aloitti harjoituskautensa 3. elokuuta Rauman Pitsiturnauksessa. Ässien osalta turnaus päättyi alkulohkoon, kun se hävisi ensin Lukolle 2–1 ja tämän jälkeen Jukureille 1–3. Ässät pelasi kauden ensimmäisen kotiottelunsa 10. elokuuta Vaasan Sportia vastaan. Ottelu päättyi Ässien tappioon maalein 2–3.


title: Porin Ässien SM-liigakausi 2018–2019

text: Myöhemmin Ässät osallistui 16.–17. elokuuta järjestettyyn Vaasa Cupiin. Ässät voitti turnauksen kaatamalla välieräottelussa Lukon maalein 3–2 ja loppuottelussa ruotsalaisen IF Björklövenin lukemin 1–5. Turnauksen taitokisassa Ässät sijoittui toiseksi. 24. elokuuta Ässät pelasi vieraissa Ilvestä vastaan ja hävisi ottelun maalein 2–1.


title: Porin Ässien SM-liigakausi 2018–2019

text: 1. syyskuuta Porissa pidettiin koko päivän mittainen Hegemonia-ottelu, jossa Ässät ja Lukko pelasivat toisiaan vastaan useassa eri ikäluokassa. Ottelu alkoi A-nuorten välisellä ottelulla ja päättyi edustusjoukkueiden väliseen otteluun. Edustusjoukkueiden välinen ottelu päättyi Ässien voittoon maalein 6–1. Ässät voitti Hegemonia-ottelun pistein 14–8. Viimeisessä harjoitusottelussaan Ässät hävisi kotonaan Ilvekselle maalein 2–5.


title: Zoja Rudnova

text: Zoja Rudnova (19. elokuuta 1946 Moskova – 12. maaliskuuta 2014 Moskova) oli Neuvostoliittoa edustanut, Euroopan parhaisiin naispelaajiin 1960-luvun lopulla ja 1970-luvun alkupuoliskolla kuulunut pöytätennispelaaja. Hän voitti kaksi maailmanmestaruutta ja kymmenen Euroopan-mestaruutta. Kaksinpelin Euroopan-mestaruuden hän voitti vuosina 1970 ja 1972. Rudnova voitti Euroopan TOP 12 -turnauksen vuonna 1974.


title: Kelluskeiholehti

text: Kelluskeiholehti ("Sagittaria natans") on sarpiokasvien (Alismataceae) heimoon, keiholehtien ("Sagittaria") sukuun kuuluva kasvilaji. Kelluskeiholehti on vesikasvi, kuten muutkin keiholehtilajit, ja kasvaa usein kokonaan veden alla. Kelluskeiholehti muistuttaa pystykeiholehteä ("Sagittaria sagittifolia") ja lajit voivat myös risteytyä keskenään. Lajit ovat erotettavissa toisistaan lehtien ulkonäön, heteiden ponsien värin sekä hedelmien koon perusteella.


title: Kelluskeiholehti

text: Kelluskeiholehden lehdet ovat pitkäruotisia ja lehtilavat kelluvat veden pinnalla. Lehtilavat ovat muodoltaan soikeita ja tyviltään pyöreitä tai herttamaisia. Joskus lehtilavan tyvellä voi olla lyhyet lehtiliuskat. Veden alla kasvavilla muodoilla lehdet ovat pitkänkapeita ja nauhamaisia. Kelluskeiholehden kukinto on terttumainen ja kukat ovat valkoisia. Heteiden ponnet ovat kirkkaankeltaisia. Kelluskeiholehti kukkii heinä–elokuussa. Hedelmät ovat noin 3–4 mm pitkä pähkylöitä.


title: Kelluskeiholehti

text: Kelluskeiholehteä tavataan Suomessa lähinnä Etelä-Lapissa, Kainuussa sekä etelämpänä Itä-Suomessa.


title: Kelluskeiholehti

text: Kelluskeiholehti on yksi Suomen kansainvälisistä vastuulajeista.


title: Anton Lundell

text: Anton Lundell (s. 3. lokakuuta 2001 Espoo) on suomalainen toisen polven jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan keskushyökkääjä. Lundellia on pidetty yhtenä ikäluokkansa lupaavimmista pelaajista ja hänelle odotetaan loppuvuodesta 2001 syntyneenä pientä varausnumeroa .


title: Anton Lundell

text: Lundell on kuvaillut itseään "Finnish Junior Hockey" -sivuston haastattelussa pelityyliltään kahden suunnan hyökkääjäksi, joka järjestää maalipaikkoja itselleen ja ketjukavereilleen. Hän mainitsee olevansa vahvimmillaan hyökkäyspäässä, mutta myös puolustaa tunnollisesti. Lundell mainitsee vahvuuksikseen myös aloitukset ja kiekonhallinnan. Hän on maininnut kehityskohteekseen luistelun, jonka merkitys korostuu pelin nopeutuessa ja sarjatason koventuessa.


title: Anton Lundell

text: 4-vuotiaana jääkiekkoilun aloittanut Lundell on Espoon Palloseuran kasvatti. Hän siirtyi juniorina sittemmin Helsingin IFK:hon, jossa Lundell voitti C-nuorten Suomenmestaruuden vuosina 2016 ja 2017. Jälkimmäisellä kaudella hän toimi joukkueensa kapteenina. Alkukaudella 2017–2018 Lundell kärsi loukkaantumisista, mutta hän vakiinnutti kuitenkin paikkansa HIFK:n A-nuorissa, jossa Lundell voitti kauden päätteeksi SM-pronssia. Hän pelasi osan kaudestaan myös seuran B-nuorissa, jossa Lundell voitti Suomenmestaruuden.


title: Anton Lundell

text: Toukokuussa 2018 Lundell teki HIFK:n kanssa kolmivuotisen SM-liigasopimuksen. Kaudella 2018–2019 hän teki miesten pääsarjadebyyttinsä Mestarien liigan kolmannessa ottelussa 6. syyskuuta 2018 italialaista HC Bolzanoa vastaan. Vain 16-vuotias Lundell merkittiin HIFK:n nelossentteriksi vierelleen Teemu Engberg ja Micke-Max Åsten. Hän sai ottelussa jääaikaa 10.41 minuuttia. SM-liigadebyyttinsä Lundell teki runkosarjan kuudennella kierroksella 28. syyskuuta 2018 vieraissa Pelicansia vastaan. Hänet merkittiin HIFK:n kolmossentteriksi laidoilleen Lennart Petrell ja Juho Keränen. Lundell sai ottelussa jääaikaa 13.12 minuuttia. Hän keräsi ottelusta teholukeman +1. Lundell sai myös yhden kahden minuutin jäähyn kampituksesta. Liigauransa avausmaalin Lundell teki neljännessä ottelussaan 4. lokakuuta 2018 Mikkelin Jukureita vastaan. Ottelussa juhlistettiin 70 vuotta täyttänyttä HIFK-legenda Heikki Riihirantaa, joka valitsi hänet ottelun Alumnien tähtien kakkostähdeksi.


title: Anton Lundell

text: Lundell pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Lundell pelasi myös alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Lundell valittiin Slovakiaa vastaan pelatun avausottelun päätteeksi Suomen ottelun parhaaksi pelaajaksi, kun hän oli tehnyt ottelussa tehot 1+3=4. Lundell pelasi myös alle 18-vuotiaiden Hlinka Gretzky Cupissa vuonna 2018 sekä World U-17 Hockey Challengessa vuonna 2017, jolloin hän oli Suomen paras pistemies tehoilla 3+4=7. Yhteensä Lundell on pelannut 37 poikien maaottelua.


title: Anton Lundell

text: Lundellin pikkuveli Kasper pelaa hyökkääjänä HIFK:n C-nuorissa. Veljesten isä Jan Lundell on entinen SM-liigatason maalivahti, joka toimii nykyään HIFK:n SM-liigajoukkueen maalivahtivalmentajana.


title: Anton Lundell

text: Anton Lundell käy lukiota Brändö gymnasiumissa. Hän harrasti lapsena myös jalkapalloa Espoon Palloseurassa.


title: Luettelo 1970-luvun neuvostoelokuvista

text: Luettelo 1970-luvun neuvostoelokuvista on luettelo vuosina 1970–1979 ensi-iltansa saaneista Neuvostoliitossa tuotetuista pitkistä elokuvista. Luettelo on hyvin epätäydellinen, sillä Internet Movie Databasen mukaan Neuvostoliitossa julkaistiin vuosina 1970–1979 noin 3 000 elokuvaa, joista noin 1 400 on pitkiä teatterielokuvia. Luettelossa on kuitenkin valtaosa Suomessa suomeksi tekstitettyinä tai dubattuina esitetyistä elokuvista. Mukana on myös dokumenttielokuvia.


title: Luettelo 1970-luvun neuvostoelokuvista

text: Suomessa esitettiin 1950-luvulta 1980-luvulle neuvostoliittolaisia elokuvia sekä televisiossa, elokuvateattereissa että elokuvakerhoissa ehkä enemmän kuin missään muussa länsimaassa. Teatterielokuvien pääasiallinen maahantuoja oli Kosmos-Filmi Oy, joka oli maailman ainoa neuvostoliittolaisten suoraan hallitsema elokuvien levitysyhtiö Neuvostoliiton ulkopuolella.


title: Volkswagen SpaceFox

text: Volkswagen SpaceFox (Typ 5Z6) on Volkswagenin vuodesta 2006 lähtien valmistama pieni farmariauto, joka perustuu Volkswagen Foxiin. Autoa myydään SpaceFoxina Brasiliassa ja Perussa. Argentiinassa, Chilessä ja Uruguayssa nimenä on Suran, Meksikossa SportVan ja Algeriassa Fox Plus.


title: Volkswagen SpaceFox

text: Normaalin version lisäksi autosta valmistetaan myös maasturimaisemman näköistä versiota, jossa on korkeampi maavara, kattokaiteet ja koria suojaavia muoviosia. Sen nimenä on SpaceCross tai Suran Cross markkina-alueesta riippuen.


title: Volkswagen SpaceFox

text: Vuonna 2009 malli koki kasvojenkohotuksen, jossa sen ulkoasua muokattiin vastaamaan uutta Polo V -mallia. Myös kojelauta oli uusi, ja sen materiaalit olivat aiempaa korkeatasoisemmat.


title: Volkswagen SpaceFox

text: Toisen kasvojenkohotuksensa malli koki syksyllä 2014. Keulan ilmeestä tuli aiempaa terävämpi ja takavalot ovat uudet. Sisäosien näkyvimmät muutokset ovat uusi ohjauspyörä ja tietoviihdejärjestelmä.


title: Formula 2 Azerbaidžanin Grand Prix 2018

text: Formula 2 Azerbaidžanin Grand Prix 2018 oli Formula 2 -kauden 2018 toinen osakilpailu, joka ajettiin 28.–29. huhtikuuta Bakun katuradalla Azerbaidžanissa.


title: Marie Hrachová

text: Marie Hrachová (s. 12. marraskuuta 1963 Ostrava) on Tšekkoslovakiaa edustanut, 1980-luvulla ja 1990-luvun alussa menestynyt pöytätennispelaaja. Hän saavutti sekanelinpelissä MM-hopeaa ja Euroopan-mestaruuden. Kaksinpelissä hän saavutti kahdesti EM-pronssia ja ylsi eurooppalaisittain harvinaisesti olympialaisissa välieriin Soulin olympialaisissa 1988. Hän osallistui toisen kerran olympialaisiin Barcelonassa 1992. Hrachová voitti Euroopan TOP 12 -turnauksen vuonna 1984.


title: Judit Magos

text: Judit Magos (19. helmikuuta 1951 Budapest – 18. lokakuuta 2018) oli unkarilainen, 1970-luvulla Euroopan huippupelaajiin kuulunut pöytätennispelaaja. Hän voitti kuusi Euroopan-mestaruutta, joista kaksinpelissä kaksi. Hänet valittiin vuoden naisurheilijaksi Unkarissa vuonna 1978.


title: Judit Csehák

text: Judit Csehák (16 tammikuuta 1940, Szekszárd, Unkari) on unkarilainen poliitikko. Csehák kuului "Magyar Szocialista Munkáspárt" MSZMP ja "Magyar Szocialista Párt" MSZP puolueisiin. Hän oli varapääministeri vuodesta 1984 vuoteen 1987. Unkarin kansantasvallan hajottua hän oli yhä useita vuosia parlamentissa ja vuosina 2002–2003 hän terveys-, sosiaaliasian- ja perheministerinä.


title: Oddworld

text: Oddworld on Oddworld Inhabitantsin kehittämä toimintaseikkailupelien sarja.


title: Jill Hammersley

text: Jill Hammersley (o.s. Shirley, myöh. Parker, s. 6. joulukuuta 1951 Carshalton) on brittiläinen, 1970-luvulla ja 1980-luvun alkupuolella menestynyt pöytätennispelaaja. Hän saavutti naisten nelinpelissä MM-pronssia ja voitti kaksi Euroopan-mestaruutta, joista toisen naisten kaksinpelissä ja toisen naisten nelinpelissä. Hammersley voitti Euroopan TOP 12 -turnauksen vuosina 1978, 1980 ja 1981.


title: Caroline Veyre

text: Caroline Veyre (s. 4. lokakuuta 1988 Pariisi) on ranskalaissyntyinen kanadalainen nyrkkeilijä. Hän ottelee kevytsarjassa eli alle 60-kiloisissa.


title: Caroline Veyre

text: Veyre kävi Kanadan Montrealissa ensimmäisen kerran vuonna 2000 ja muutti sinne vuonna 2003. Hän aloitti nyrkkeilyn harrastamisen 18-vuotiaana ja osallistui ensimmäisiin Kanadan-mestaruuskilpailuihinsa 20-vuotiaana. Hän voitti tuolloin, vuonna 2009, pronssia, vuonna 2012 hopeaa ja vuonna 2013 ensimmäisen kerran kultaa. Hän uusi mestaruutensa vuonna 2014 ja on voittanut myöhemmin kultaa myös vuonna 2017.


title: Caroline Veyre

text: Vuonna 2015 Veyre voitti kultaa Torontossa järjestetyissä Pan-Amerikan kisoissa. Hän voitti turnauksen loppuottelussa argentiinalaisen Dayana Sánchezin hajaäänituomiolla.


title: Caroline Veyre

text: Nyrkkeilyn maailmanmestaruuskilpailuihin Veyre osallistui ensimmäisen kerran vuonna 2014, jolloin ne järjestettiin Jejussa. Hän hävisi turnauksen ensimmäisellä kierroksella walesilaiselle Charlene Jonesille. Vuoden 2016 maailmanmestaruuskilpailuissa, jotka järjestettiin Astanassa, Veyre voitti kaksi ottelua, mutta hävisi neljännesvälierissä ranskalaiselle Estelle Mosselylle. Samalla hän menetti mahdollisuuden päästä mukaan Rio de Janeiron olympialaisiin.


title: Caroline Veyre

text: Kansainyhteisön kisoihin Veyre osallistui ensimmäisen kerran vuonna 2018, jolloin ne järjestettiin Gold Coastissa. Hän otteli turnauksessa yhden ottelun, puolivälieräottelun nigerialaista Yetunde Odunugaa vastaan, jonka hän hävisi.


title: Caroline Veyre

text: Veyrella on kaksi sisarusta, kaksoissisar Isabelle ja nuorempi veli François. Hänen äitinsä on kotoisin Brasiliasta.


title: Caroline Veyre

text: Veyre on suorittanut käännöstieteen tutkinnon Université de Montréalissa.


title: Chua Sock Koong

text: Chua Sock Koong (s. 1956) on singaporelainen yritysjohtaja. Hän on ollut Singapore Telecommunications -yhtiön toimitusjohtaja huhtikuusta 2007 lähtien. Yhtiö on Kaakkois-Aasian suurin tietoliikennepalvelujen tarjoaja. Yhtiön päämarkkina-alueet ovat Aasia, Australia, Afrikka ja Yhdysvallat.


title: Chua Sock Koong

text:
Yhdysvaltalainen talousjulkaisu Forbes luokitteli Chuan vuoden 2014 maailman vaikutusvaltaisimpien naisten listallaan sijalle 74. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 6. sijalle (2017).
Chua suoritti alemman korkeakoulututkinnon (B.A./B.Sc., kirjanpito) Singaporen yliopistossa. Hän on naimisissa, kaksi lasta.


title: Alison Cooper

text: Alison Cooper (s. ) on brittiläinen yritysjohtaja. Hän on toiminut brittiläisen tupakkayhtiö Imperial Brandsin (2/2016 saakka yhtiö tunnettiin nimellä "Imperial Tobacco Group") toimitusjohtajana vuodesta 2010.


title: Alison Cooper

text:
Yhdysvaltalainen talousjulkaisu Fortune luokitteli hänet maailman talouselämän kansainvälisten (ei-yhdysvaltalaisten) naisvaikuttajien 8. sijalle (2017). Cooperin aikana Imperial Brands, maailman neljänneksi suurin tupakkayhtiö, on yhtäältä ostanut useita yhdysvaltalaisia tupakkabrändejä hallintaansa heinäkuussa 2014 tehdyllä 7,1 miljardin dollarin suurkaupalla. Toisaalta yhtiö on pyrkinyt vahvistamaan johtamansa yrityksen markkina-asemia tupakan terveyshaittojen koskevan tietoisuuden aiheuttamia haasteita vastaan perustamalla esimerkiksi yhteisyrityksen Kiinan valtion omistaman China National Tobaccon kanssa tammikuussa 2017. Kiina on maailman suurin tupakkamarkkina, jossa poltetaan 1/3 maailman tupakoista.
Cooper syntyi Englannin Surreyn Kingston upon Thamesissa, ja valmistui Bristolin yliopistosta 1988 matematiikka ja tilastotiede pääaineinaan.


title: Blandine Verlet

text: Blandine Verlet (27. helmikuuta 1942 Pariisi, Ranska – 30. joulukuuta 2018) oli ranskalainen cembalisti. Hän opiskeli Ruggero Gerlinin ja Ralph Kirkpatrickin johdolla.


title: Blandine Verlet

text: Verlet aloitti levyttämisen 1970-luvun lopulla Philips Recordsille, mutta siirtyi Astréen artistiksi 1990-luvulla. Hänen levytyksiinsä lukeutuu Johann Sebastian Bachin kosketinsoitinteosten tulkintoja ja Johann Jakob Frobergerin tuotantoa. Hän levytti vähemmän tunnettujenkin säveltäjien, kuten Louis Couperinin ja Élisabeth Jacquet de La Guerren musiikkia. Viulisti Gerard Poulet’n kanssa Verlet levytti Wolfgang Amadeus Mozartin varhaisia viulusonaatteja barokin ajan kosketinsoittimilla fortepianon tai nykyaikaisen pianon sijaan.


title: Blandine Verlet

text: Verlet teki yhteistyötä myös huilisti Stephen Prestonin ja viola da gamban soittaja Jordi Savallin kanssa.


title: Gökay Akbulut

text: Gökay Akbulut (s. 1982 Pinarbasi, Turkki) on saksalainen Vasemmisto-puolueen poliitikko. Hän on varsinaiselta ammatiltaan yhteiskuntatieteilijä. Hän valmistui ylioppilaaksi kesäkuussa 2003 Hampurin Hamm-lukiosta ja opiskeli lokakuusta 2003 syyskuuhun 2008 Heidelbergin yliopistossa (Ruprecht-Karls). Hän vietti opiskellessaan lukuvuoden Kanadassa ja suoritti harjoittelun Yhdysvalloissa.


title: Gökay Akbulut

text: Akbulut tuli valituksi Saksan liittopäiville 275. vaalipiiristä (Mannheim) vuonna 2017 uutena edustajana.


title: Anne Szumigalski

text: Anne Szumigalski (3. tammikuuta 1922 Lontoo, Englanti – 22. huhtikuuta 1999 Saskatoon, Saskatchewan) oli kanadalainen runoilija. Hän varttui Hampshiren maaseudulla, toimi Punaisen Ristin tulkkina toisen maailmansodan aikana ja muutti vuonna 1951 miehensä sekä perheensä kanssa Kanadaan.


title: Anne Szumigalski

text: Szumigalski toimi paitsi runoilijana, myös toimittajana, kielenkääntäjänä, näytelmäkirjailijana ja opettajana. Hän oli merkittävä vaikuttaja Saskatchewan Writers' Guildin perustamisen taustalla. Hän vaikutti myös kirjallisuuslehti "Grainin" perustamiseen. Hän kirjoitti tai oli mukana kirjoittamassa neljäätoista kirjaa, jotka koostuvat enimmäkseen runoudesta. Näiden joukossa ovat "Woman Reading in a Bath" (1974) ja "A Game of Angels" (1980).


title: Anne Szumigalski

text: Omaelämäkerrallisen teoksen "The Voice, the Word, the Text" Szumigalski julkaisi vuonna 1990. Hän kirjoitti myös holokaustiaiheisen näytelmän. Runoillaan hän voitti Kenraalikuvernöörin palkinnon.


title: Élisabeth Jacquet de La Guerre

text: Élisabeth Jacquet de La Guerre (kastettu 17. maaliskuuta 1665 Pariisi – 27. kesäkuuta 1729) oli ranskalainen säveltäjä, cembalisti ja urkuri.


title: Élisabeth Jacquet de La Guerre

text: Jacquet de La Guerre pääsi hovimuusikoksi 15-vuotiaana. Hän lähti aktiivisesta palveluksesta hovissa vuonna 1684 ja meni samana vuonna naimisiin cembalisti, urkuri, musiikkipedagogi, säveltäjä Marin de la Guerren kanssa. Pariskunta sai lapsen, joka osoitti musiikillista lahjakkuutta, mutta menehtyi kymmenenvuotiaana. Jacquet de La Guerre omisti suurimman osan julkaistuista teoksistaan kuninkaalle, joten hän säilytti yhteytensä kuninkaallisiin piireihinsä koko uransa ajan.


title: Élisabeth Jacquet de La Guerre

text: Hänen ensimmäinen sävellyskokoelmansa, "Pièces de clavessin", julkaistiin vuonna 1687. Tämä on huomionarvoista, sillä cembalomusiikin julkaiseminen oli Ranskassa vielä harvinaista tuohon aikaan. Jacquet de La Guerre oli edelläkävijä vokaalimusiikin saralla. Hänen Lully-tyylinen oopperansa "Céphale et Procris" kantaesitettiin 1800-luvulta peräisin olevan lähteen mukaan 15. maaliskuuta 1694 Pariisissa. Ooppera ei saavuttanut suurta suosiota, mutta Jacquet de La Guerre sai sen ansiosta kunnian olla Ranskan ensimmäinen naispuolinen oopperasäveltäjä. Hän sävelsi myös muun muassa kantaatteja.


title: Ruggero Gerlin

text: Ruggero Gerlin (5. tammikuuta 1899 Venetsia, Italia – 17. kesäkuuta 1983 Pariisi, Ranska) oli italialainen cembalisti. Hän sai maisteridiplominsa pianoesityksessä Milanon konservatoriosta. Vuonna 1920 hän aloitti cembalonsoiton opiskelun Wanda Landowskan johdolla Pariisissa. Hän jatkoi työskentelyä Landowskan kanssa vuoteen 1940, usein tämän konsertointikumppanina musiikissa kahdelle kosketinsoittimelle.


title: Ruggero Gerlin

text: Palattuaan Italiaan vuonna 1941 Gerlin työllistyi cembalonsoiton professorina Napolissa. Vuonna 1947 hän perusti vuosittaiset kesämestarikurssit Accademia Musicale Chigianassa, Sienassa. Hänen johdollaan opiskelivat muiden muassa Huguette Dreyfus, Kenneth Gilbert ja Blandine Verlet.


title: Ruggero Gerlin

text: Gerlin toimi aktiivisena solistina ja kamarimuusikkona eri puolilla Eurooppaa. Hän teki monia levytyksiä, joihin sisältyy François Couperinin, Louis Couperinin ja Jean-Philippe Rameaun teosten tulkintoja. Hän myös toimitti painoksia muiden muassa Alessandro Scarlattin sävellyksistä.


title: Angela East

text: Angela East on brittiläinen sellisti. Hän syntyi musikaaliseen perheeseen, aloitti musisoinnin 4-vuotiaana ja sai 14-vuotiaana Arts Councilin Suggia-palkinnon, jonka turvin pääsi opiskelemaan Muriel Taylorin johdolla. Tämän jälkeen hän lähti Royal Academy of Musiciin opiskelemaan ensin Derek Simpsonin, sittemmin André Navarran ja Christopher Buntingin johdolla.


title: Angela East

text: Esiinnyttyään alun perin nykyaikaisen sellon soittajana East hankki vuonna 1979 barokki-instrumentin varhaisen musiikin tunnettavuutta edistäneen liikkeen inspiroimana. Hän pääsi esiintymään John Eliot Gardinerin johtaman English Baroque Soloists -kokoonpanon kanssa muun muassa La Scalaan, Sydneyn oopperataloon ja Carnegie Halliin. East perusti vuonna 1990 monisoittimisen The Revolutionary Drawing Room -kokoonpanoon, joka teki kahdeksan levytystä Luigi Boccherinin ja Gaetano Donizettin jousikvarteteista CPO Records -levymerkille. Stanley Sadie valitsi yhden näistä levyistä "Gramophone"-lehden "Critics' Choice" -tunnustuksen saajaksi.


title: Angela East

text: East on myös pitänyt resitaaleja ja toiminut vuodesta 1997 barokkiyhtye Red Priestin jäsenenä. Hän on pitkään opettanut yksityisesti. Hän on esiintynyt kaikkiaan sadoilla levytyksillä.


title: Emily Murphy

text: Emily Murphy (o.s. "Ferguson", kirjailijanimeltään "Janey Canuck"; 14. maaliskuuta 1868 Cookstown, Ontario – 27. lokakuuta 1933 Edmonton, Alberta) oli kanadalainen feministi, kirjailija ja toimittaja. Hänet tunnetaan parhaiten roolistaan "Persons Casessa". Se oli menestyksekäs kampanja, joka johti naisten julistamiseen "henkilöiksi" brittiläisen lain näkökulmasta. Murphy kuvasi itseään kapinalliseksi. Hän on saanut sittemmin kritiikkiä eugeniikkaa ja maahanmuuttoa koskeneista näkemyksistään, mutta myös tunnustusta aktiivisuudestaan naisten äänioikeuden puolestapuhujana.


title: Emily Murphy

text: Murphy oli tuottelias kirja-arvostelujen ja artikkelien tekijä kanadalaisissa lehdissä. Hän myös kirjoitti neljä hyvin suosittua persoonallisten sketsien kirjaa, jotka olivat "The Impressions of Janey Canuck Abroad" (1901); "Janey Canuck in the West" (1910), "Open Trails" (1912) ja "Seeds of Pine" (1914).


title: Irene Parlby

text: Mary Irene Parlby (o.s. "Marryat"; 9. tammikuuta 1868 Lontoo, Yhdistynyt kuningaskunta – 12. heinäkuuta 1965 Red Deer, Alberta, Kanada) oli kanadalainen feministi, aktivisti ja poliitikko. Hän istui Albertan lainsäädäntöelimen jäsenenä neljäntoista vuoden ajan (1921–35). Hän oli Albertan ensimmäinen ja Brittiläisen imperiumin toinen ministerin asemaan noussut nainen.


title: Irene Parlby

text: Parlby oli yksi Famous Five -ryhmän jäsenistä. Famous Five kävi läpi menestyksekkään kampanjan, joka johti Persons Case -tapauksen seurauksena naisten tunnustamiseen "henkilöiksi" brittilain näkökulmasta. Parlby omisti aktivisminsa etenkin maaseudun naisten ja lasten asemien parantamiseen. Hän oli ensimmäinen Albertan yliopiston kunniaoppiarvon saanut nainen.


title: Nellie McClung

text: Nellie Letitia McClung (o.s. "Mooney"; 20. lokakuuta 1873 Chatsworth, Ontario – 1. syyskuuta 1951 Victoria, Brittiläinen Kolumbia) oli kanadalainen kirjailija ja naisasianainen.


title: Nellie McClung

text: McClung oli aktiivinen Naisten kristillisessä raittiusseurassa. Hän julkaisi ensimmäisen romaaninsa, "Sowing Seeds in Dannyn", vuonna 1908. Siitä tuli menestysteos, jota seurasivat lukuisat novellit ja kanadalaisissa sekä yhdysvaltalaisissa lehdissä julkaistut artikkelit. McClung muistetaan ehkä parhaiten Famous Five -ryhmittymän jäsenenä. Famous Fiven jäsenenä hän oli mukana ajamassa läpi Persons Casea, jonka seurauksena naiset tunnustettiin lain silmissä "henkilöiksi".


title: Läänerannan kunta

text: Läänerannan kunta sijaitsee Länsi-Virossa Pärnumaan maakunnassa.


title: Läänerannan kunta

text: Kunta sijaitsee Pärnun luoteispuolella rajoittuen lännessä Matsalunlahteen, Suur Väinin salmeen ja Riianlahteen. Pohjoisessa kunta rajoittuu Lääne-Nigulan ja Märjamaan kuntiin, idässä Põhja-Pärnumaahan ja etelässä Pärnuun..


title: Läänerannan kunta

text: Läänerannan kunta muodostettiin vuoden 2017 kuntauudistuksessa yhdistämällä Koongan ja Varblan kunnat sekä Läänemaahan aiemmin kuuluneet Lihulan ja Hanilan kunnat. Läänerannan kunnassa on 5 494 asukasta (1.1.2018).


title: Läänerannan kunta

text: Kunta muodostuu Lihulan kaupungista, Virtsun pienkauppalasta (alevik) sekä 150 kylästä (küla). Kunnan keskuspaikka on Lihula.


title: Läänerannan kunta

text: Valtatie 10 Lääne-Nigulan Rististä Saarenmaalle ja kantatie 60 Lihulasta Pärnuun kulkevat Läänerannan kautta. Virtsusta on lauttayhteys Saarenmaalle.


title: Põhja-Pärnumaan kunta

text: Põhja-Pärnumaan kunta sijaitsee Keski-Virossa Pärnumaan maakunnassa.


title: Põhja-Pärnumaan kunta

text: Kunta sijaitsee Pärnun pohjoispuolella rajoittuen pohjoisessa Märjamaan ja Kehtnan kuntiin, idässä Türiin ja Põhja-Sakalaan, etelässä Toriin ja Pärnuun sekä lännessä Läänerannaan..


title: Põhja-Pärnumaan kunta

text: Põhja-Pärnumaan kunta muodostettiin vuoden 2017 kuntauudistuksessa yhdistämällä Halingan, Tootsin ja Vändran kunnat sekä Vändran kauppala. Põhja-Pärnumaan kunnassa on 8 435 asukasta (1.1.2018).


title: Põhja-Pärnumaan kunta

text: Kunta muodostuu Pärnu-Jaagupin, Tootsin ja Vändran kauppaloista (alev) sekä 86 kylästä (küla). Kunnan keskuspaikka on Vändra.


title: Põhja-Pärnumaan kunta

text: Valtatie 4 Tallinnasta Pärnuun ja Valtatie 5 Rakverestä Pärnuun kulkevat Põhja-Pärnumaan kautta. Rautatie Tallinnasta Pärnuun kulkee kunnan poikki.


title: Adelien Wijnerman

text: Adelien Wijnerman on surinamilainen poliitikko. Hän on tehnyt pitkän uran valtionvarainministeriössä ja toimi 2011–2013 valtionvarainministerinä. Hän erosi ministerintehtävästä 2013. Hän on tällä hetkellä valtionvarainministeriön velkaviraston johtajana.


title: Mabel Daniels

text: Mabel Wheeler Daniels (27. marraskuuta 1878 Swampscott, Massachusetts – 10. maaliskuuta 1971) oli yhdysvaltalainen säveltäjä. Hän syntyi musikaaliseen perheeseen lähellä Bostonia. Hänen isovanhempansa olivat kirkkomuusikoita, ja hänen vanhempansa lauloivat Bostonin Händel- ja Haydn-seurassa, jonka johdossa isä toimi.


title: Mabel Daniels

text: Daniels opiskeli pianonsoittoa pienestä pitäen ja aloitti lyhyiden kappaleiden säveltämisen kymmenenvuotiaana. Hän pääsi toteuttamaan musiikki-innostustaan Radcliffe Collegeen, jossa hän lauloi sopraanona ja esiintyi muun muassa operettien päärooleissa. Hän myös sävelsi ja johti Radcliffe College -aikoinaan kaksi opiskelijaoperettia.


title: Mabel Daniels

text: Valmistuttuaan "magna cum laude" -arvosanoin vuonna 1900 Daniels jatkoi sävellyksen opiskelua George Chadwickin johdolla New England Conservatory of Musicissa. Tämän kehotuksesta Daniels haki Müncheniin opiskelemaan yhden aiemman luokkatoverinsa, Ludwig Thuillen johdolla. Hän pääsi läpi kokeista ensimmäisenä naisopiskelijana.


title: Mabel Daniels

text: Palattuaan Yhdysvaltoihin Daniels liittyi Bostonin Cecilia Societyyn, jossa hän pääsi kosketuksiin orkesterin säestämien nykykuoroteosten kanssa. Hän toimi vuosina 1913–18 Simmons Collegen musiikkijohtajana. Hän perusti myöhemmin Radcliffessa sävellyspalkintoja ja -säätiöitä, joiden tarkoituksena oli auttaa musiikin opiskelijoita. Tuftsin yliopisto myönsi hänelle kunniaoppiarvon vuonna 1933 ja Bostonin yliopisto 1939.


title: Ida McKinley

text: Ida Saxton McKinley (8. kesäkuuta 1847 – 26. toukokuuta 1907) oli Yhdysvaltain presidentti William McKinleyin ensimmäinen puoliso ja siten Yhdysvaltojen ensimmäinen nainen vuosina 1897-1901. Hän syntyi Ohiossa menestyvän pankkiirin perheeseen, ja vapaamielisen isänsä kehoituksesta työskenteli itsekin pankissa. Hän tutustui William McKinleyhin, joka oli tullut kaupunkiin alottamaan uraansa lakimiehenä, rakastui ja meni naimisiin. Kaksi tytärtä syntyivät 1871 ja 1873, mutta samaan aikaan Ida McKinley sairastui epilepsiaan. Hän hoiti kuitenkin edustustehtävänsä presidentin puolisona, istuen yleensä sinisessä samettituolissa. Hänen tilansa salattiin ovelasti: hänellä oli kukkakimppu kädessään ettei kukaan yrittäisi kätellä, päivällisillä hän istui presidentin vieressä joka tarvittaessa kätki hänen poissaolokohtauksensa lautasliinan avulla. Hänen sairauksistaan kerrottiin laajemmin vasta 2000-luvulla.


title: Vanessa Harwood

text: Vanessa Harwood (s. 14. kesäkuuta 1947 Cheltenham, Englanti) on kanadalainen balettitanssija, koreografi, taiteellinen johtaja, pedagogi ja näyttelijä. Hän oli yksi Betty Oliphantin ensimmäisistä opiskelijoista Kanadassa ja kävi Kansallisen balettikoulun. Vuonna 1965 hän pääsi Kanadan kansallisbalettiin. Hänestä tuli solisti vuonna 1967 ja ensitanssija 1970. Hän vetäytyi Kansallisbaletista vuonna 1987 ja tanssi tässä yhteydessä Swanhildan roolin Eric Bruhnin "Coppélia"-tuotannossa. Harwood tunnetaan myös muun muassa "Joutsenlammesta".


title: Vanessa Harwood

text: Kansallisbaletissa luomansa uran jälkeen Harwood on tehnyt koreografioita Kanadan oopperayhtiön (Canadian Opera Company) sekä Dallasin oopperan esityksiin ja tanssinut niissä. Hän on tehnyt koreografioita niin oopperaa kuin taitoluisteluakin varten; jälkimmäisessä hän on tehnyt yhteistyötä muiden muassa Tracy Wilsonin ja Rob McCallin kanssa. Harwood johti pientä kamaribalettiyhtiö Balletto Classicoa vuosina 1989–93. Näyttelijänä Harwood debytoi näytelmässä "The Mousetrap". Hän on myös esiintynyt Liza Minelli -elokuvassa "Stepping Out" ja televisiossa.


title: Vanessa Harwood

text: Harwoodista tehtiin Kanadan ritarikunnan upseeri vuonna 1984.


title: Anisa Hajimumin

text: Anisa Hajimumin on somalianamerikkalainen aktivisti, kirjailija ja poliitikko. Hän syntyi Puntmaan alueella koillissomaliassa. Hän on asunut Minneapolisissa, Yhdysvaltoissa jossa hän myös opiskeli. Hajimumilla on tutkinnot naistutkimuksesta ja hallinnosta. Vuonna 2013 hän perusti nuorten ja naisten olojen kehittämiseen keskittyvän Hajimumin & Associates kansalaisjärjestön. Helmikuussa 2014, Hajimumista tuli Puntmaan naisten ja perheasioiden ministeri ja hän otti vastaan tehtävän Puntmaan pääkaupungissa Garowessa.


title: Pentti Kiiski

text: Pentti Johannes Kiiski (s. 28. syyskuuta 1953 Savonlinna) on suomalainen farmaseutti, josta tuli tiedottaja, journalisti ja päätoimittaja.


title: Pentti Kiiski

text: Pentti Kiiski syntyi rovasti Juho Heikki Kiisken ja kanslisti Hilkka Susanna Lamminpään perheeseen. Hänen puolisonsa vuodesta 1990 on toimittaja Raija Marjatta Nikkilä. Kiiski tuli ylioppilaaksi 1972 ja valmistui farmaseutiksi 1977. Hän oli Suomen Farmasialiiton tiedottaja 1981–1983 ja "Rakennustuotanto"-lehden toimitussihteeri 1983–1984. Polar-Rakennuksen tiedottajana Kiiski työskenteli 1984. 1984-1986 hän työskenteli Rakennustuotannon toimituspäällikkönä. "Hyvinkään sanomien" toimituspäällikkönä 1986–1988 ja päätoimittajana vuodesta 1988 ja sen ohella toimitusjohtajana vuosina 1994-1996. Vuonna 1998 hän siirtyi "Mediuutisten" päätoimittaja-toimitusjohtajaksi ja vuonna 2003 "Keski-Uusimaan" päätoimittajaksi. Ennen eläkkeelle siirtymistään keväällä 2016 hän toimi päätoimittajuuden ohella lehteä kustantaneen Suomen Lehtiyhtymän paikallislehtiryhmän johtajana. "Keski-Uusimaan" päätoimittajana häntä seurasi Joonas Romppanen.


title: Lee Maracle

text: Lee Maracle (s. 2. heinäkuuta 1950 Vancouver, Brittiläinen Kolumbia) on kanadalainen kirjailija ja kriitikko. Hän on yksi maansa tuotteliaimmista alkuperäiskansoihin kuuluvista kirjailijoista, ja hän on kirjallisuudessaan tuonut esiin alkuperäiskansoja koskevia aiheita muun muassa feministisestä ja rasisminvastaisesta näkökulmasta. Hän on julkaissut romaaneja, runoutta sekä novellikokoelmia ja ollut mukana tekemässä yhteistyöantologioita.


title: Lee Maracle

text: Maraclen saamiin tunnustuksiin lukeutuvat J. T. Stewart Voices of Change -palkinto (2000), Before Columbus Foundationin American Book Award (2000) ja St. Thomasin yliopiston kunniatohtorin arvo (2009).


title: Noura Al Kaabi

text: Noura bint Mohammed al Kaabin on Arabiemiirikuntien ministeri ja yritysjohtaja. Al Kaabi on ollut lokakuusta 2017 kulttuurin ja kehityksen ministeri. Tätä ennen hän oli liittovaltion kansallisten neuvoston asioiden ministeri. Hän toiminut twofour54 mediayrityksen toimitusjohtajana ja on nyt sen hallituksen puheenjohtaja. Noura Al Kaabia pidetään yleisesti yhtenä vaikutusvaltaisimmista arabinaisista.


title: Abdallah Said

text: Abdallah Said (s. 13. heinäkuuta 1985 Ismaïlia, Egypti) on egyptiläinen jalkapalloilija. Pelipaikaltaan hän on hyökkäävä keskikenttäpelaaja.


title: Käärmesaari

text: Käärmesaari voi tarkoittaa seuraavia:


title: Santi Vila

text: Santiago Vila i Vicente (kutsumanimeltään Santi Vila) (s. 1973 Granollers) on katalonialainen poliitikko. Hän toimi Katalonian aluehallinnon alue- ja ympäristöministerinä vuosina 2012-2016. Tämän jälkeen hän oli ensin kulttuuriministerinä ja myöhemmin yritysministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Vila erosi ministerin tehtävistään 26. lokakuuta 2017 eli päivää ennen kuin Katalonian parlamentti julisti Katalonian itsenäiseksi.


title: Santi Vila

text: Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan. Myös Joaquim Forn, Dolors Bassa ja Meritxell Borràs lähtivät aluksi Belgiaan, mutta palasivat myöhemmin Espanjaan oikeuden kuultaviksi. Lopulta yhteensä kahdeksan Espanjassa oikeuden kuultaviksi mennyttä ministeriä (Fornin, Bassan ja Borràsin lisäksi Oriol Junqueras, Jordi Turull, Raül Romeva, Josep Rull ja Carles Mundó) määrättiin tutkintavankeuteen 2. marraskuuta 2017. Samana päivänä oikeuden edessä ollut Vila vältti tutkintavankeuden, koska oli eronnut ministerin tehtävistään ennen itsenäisyysjulistuksen antamista. Hän joutui kuitenkin maksamaan 50 000 euron takuut ja viettämään vankilassa yhden yön ennen kuin oli maksanut ne.


title: Santi Vila

text: Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä Vilan osalta kapinasyyte ( lievennettiin syytteeksi "kansalaistottelemattomuudesta" () ja "julkisten varojen väärinkäytöstä" ().


title: Jorma Kilpeläinen

text: Jorma Olavi Kilpeläinen (28. toukokuuta 1953 Lauritsala – 6. lokakuuta 2015 Jämsä) oli suomalainen virkamies, joka toimi kunnan- ja kaupunginjohtajana.


title: Jorma Kilpeläinen

text: Jorma Kilpeläinen syntyi Olavi Kilpeläisen ja Elsa Variksen perheeseen. Hänen toinen puolisonsa vuodesta 1993 oli Leena Aulikki Turkka. Kilpeläinen valmistui yhteiskuntatieteiden kandidaatiksi Tampereen yliopistosta 1979. Hän toimi Keski-Suomen lääninhallituksen tutkimussihteerinä 1979–1989 ja Keski-Suomen konservatorion hallintopäällikkönä 1984–1986. Kilpeläinen oli myös alkoholitarkastaja Muuramessa 1979–1986. Vilppulan kunnanjohtaja Kilpeläinen oli 1986–1991, Jämsänkosken kaupunginjohtajaksi hän tuli 1991. Jämsänkosken yhdistyttyä Jämsään Kilpeläinen toimi vuodesta 2009 Jämsän apulaiskaupunginjohtajana, eläkkeelle hän jäi keväällä 2014.


title: Rebecca Belmore

text: Rebecca Belmore (s. 22. maaliskuuta 1960 Upsala, Ontario) on kanadalainen eri taiteenlajeja yhdistelevä taiteilija. Hän kuuluu alkuperäiskansoihin ja on tuonut teoksillaan esiin alkuperäiskansojen asemaan Kanadassa liittyviä epäkohtia. Hän on tuotannossaan yhdistellyt performanssitaidetta, valokuvausta, kuvanveistoa ja videoita.


title: Rebecca Belmore

text: Belmoresta tuli vuonna 2004 Kanadan kuninkaallisen taideakatemian jäsen. Samana vuonna hänelle myönnettiin VIVA-palkinto. Vuonna 2005 hän edusti Kanadaa Venetsian biennaalissa, ja samana vuonna hän sai kunniatohtorin arvon Ontarion taide- ja designkorkeakoulusta. Vuonna 2013 Belmore voitti Kenraalikuvernöörin palkinnon ja vuonna 2016 Gershon Iskowitz -palkinnon.


title: Isabella Aragonialainen

text: Isabella Aragonialainen -nimisiä henkilöitä ovat olleet:


title: Formica

text: Formica on alaheimon suomumuurahaiset suuri suku, johon kuuluu mm. Suomessa yleinen alasuku kekomuurahaiset. Suvun tyyppilaji on "punakekomuurahainen". Suomessa esiintyy 20 "Formica"-lajia , joista suurin osa rakentaa kekomaisia pesiä .


title: Formica

text: Ainakin seuraavien "Formica"-suvun alasukujen ja lajien on todettu rakentavan kekopesiä Suomessa:


title: Formica

text: Lisäksi tutkimuksista löytyy ainakin yksi maininta alasuvun Formica (Serviformica) lajin kiiltomuurahainen pesäkeosta.


title: Valentina Popova (pöytätennispelaaja)

text: Valentina Popova (s. 21. marraskuuta 1960 Sumqayıt) on Azerbaidžanissa syntynyt, Neuvostoliittoa ja myöhemmin Slovakiaa edustanut, 1980-luvulla Euroopan parhaimpiin naispelaajiin kuulunut pöytätennispelaaja. Hän voitti urallaan yhdeksän Euroopan-mestaruutta. Vuoden 1984 EM-kilpailuissa hän voitti kaikki neljä mahdollista mestaruutta. Hän kilpaili kolmissa olympialaisissa edustaen Neuvostoliittoa vuonna 1988, IVY:ä vuonna 1992 ja Slovakiaa vuonna 1996 ja ylsi puolivälieriin kaksinpelissä Soulissa 1988.


title: Françoise Aubut

text: Françoise Aubut-Pratte (o.s. "Aubut"; 5. syyskuuta 1922 St-Jérôme, Québec – 8. lokakuuta 1984 Montreal, Québec) oli kanadalainen urkuri. Hän oli yksi ensimmäisistä Marcel Duprén ja Olivier Messiaenin teoksia laajassa mittakaavassa Kanadassa tulkinneista esiintyjistä. Hän opiskeli Eugène Lapierrandin ja Antonio Létourneaun johdolla Montrealin kansallisessa konservatoriossa sekä Duprén ja Messiaenin johdolla Pariisin konservatoriossa. Pariisin konservatoriossa hän oli ensimmäinen pohjoisamerikkalainen, joka voitti "Grand Premier Prix'n".


title: Françoise Aubut

text: Aubut työskenteli pedagogisissa tehtävissä eri opinahjoissa ja piti lukuisia resitaaleja. Hänen ohjelmistoonsa kuului muun ohella kanadalaisten säveltäjien, kuten Jean Papineau-Couturen ja Roger Mattonin teoksia. Hän voitti Prix de musique Calixa-Lavalléen vuonna 1961.


title: Luettelo diplomaattisista edustustoista Vietnamissa

text: Tämä on luettelo diplomaattisista edustustoista Vietnamissa.


title: Monika Mauch

text: Monika Mauch on saksalainen sopraano. Hän opiskeli laulamista Richard Wistreichin johdolla Trossingenin konservatorion varhaisen musiikin instituutissa, josta hän sai diplominsa. Hän sai opetusta myös Jill Feldmanilta Pariisissa. Hän on konserttiohjelmissaan, CD-levyillä ja radiolähetyksissä jatkanut erikoistumistaan vanhaan musiikkiin. Hän on tehnyt yhteistyötä muiden muassa Taverner Consortin, Ricercar Consortin, Cantus Cöllnin ja René Jacobsin johtaman Double Banden kanssa.


title: Monika Mauch

text: Keskiaikaisen musiikin saralla Mauch on tehnyt läheistä yhteistyötä Ordo Virtutum -kokoonpanon kanssa.


title: Fliura Bulatova-Abbate

text: Fliura Bulatova-Abbate (o.s. Bulatova, s. 7. syyskuuta 1963 Samarkand) on Uzbekistanissa syntynyt, Neuvostoliittoa ja myöhemmin Italiaa edustanut, 1980-luvulla menestynyt pöytätennispelaaja. Hän voitti urallaan kuusi Euroopan-mestaruutta, joista yhden kaksinpelissä. Hän kilpaili kaksissa olympialaisissa edustaen Neuvostoliittoa vuonna 1988 ja Italiaa vuonna 1996 ja ylsi puolivälieriin kaksinpelissä ja Olena Kovtunin parina nelinpelissä Soulissa 1988.


title: Trifenyylimetanoli

text: Trifenyylimetanoli eli trifenyylikarbinoli (CHO) on aromaattisiin alkoholeihin kuuluva orgaaninen yhdiste. Yhdistettä voidaan käyttää orgaanisen kemian synteeseissä esimerkiksi väriaineiden valmistamiseen.


title: Trifenyylimetanoli

text: Trifenyylimetanoli on huoneenlämpötilassa väritöntä kiteistä ainetta. Yhdiste on veteen liukenematonta, mutta liukenee muun muassa etanoliin, dietyylieetteriin ja bentseeniin. Yhdiste liukenee myös vahvojen happojen väkeviin liuoksiin muodostaen voimakkaan keltaisen liuoksen. Väri johtuu trifenyylimetyyli- eli trityylikationin muodostumisesta. Trifenyylimetanoli ei helposti reagoi muodostaen estereitä, mutta hydroksyyliryhmä voidaan korvata muilla ryhmillä.


title: Trifenyylimetanoli

text: Tyypillisesti trifenyylimetanolia valmistetaan bentsofenonin tai metyylibentsoaatin ja fenyylimagnesiumbromidin välisellä Grignard-reaktiolla. Toinen tapa on trifenyylimetaanin hapetus kromihapolla. Trifenyylimetanolia voidaan käyttää muiden yhdisteiden esimerkiksi värien ja trifenyylikloorimetaanin valmistamiseen.


title: Gefen Primo

text: Gefen Primo (s. 26. maaliskuuta 2000) on israelilainen judon EM-mitalisti. Hän kilpailee alle 52 kg:n painoluokassa.


title: Gefen Primo

text: Primo saavutti vuonna 2017 alle 18-vuotiaiden EM-hopeaa ja alle 21-vuotiaiden EM-pronssia sarjassa 52 kg. Hän voitti samana vuonna kultaa Euroopan nuorten olympiafestivaaleilla. Hän saavutti pronssia Tel Avivin EM-kilpailuissa 2018.


title: Gefen Primo

text: Primo on sijoittunut kerran kolmanneksi sekä IJF World Tourin kilpailussa että maailmancupissa.


title: Vlasta Depetrisová

text: Vlasta Depetrisová (20. joulukuuta 1920 Plzeň – 23. lokakuuta 2003 Plzeň) oli tšekkoslovakialainen pöytätennispelaaja. Hän voitti 1930-luvulla neljä maailmanmestaruutta, joista yhden kaksinpelissä.


title: Luettelo diplomaattisista edustustoista Laosissa

text: Tämä on luettelo diplomaattisista edustustoista Laosissa. Tällä hetkellä Vientianessä on 27 suurlähetystöä. Useiden maiden suurlähettiläät ovat akkreditoitu lähimaista.


text:
Vientiane
Luang Prabangissa


text: Paksessa


text: Savannakhetssa


text: Seuraavat suurlähetystöt sijaitsevat Bangkokissa ellei toisin mainita


title: Retrofuturismi

text: Retrofuturismi (adjektiivi "retrofuturistinen") on termi taiteelle, jossa kuvataan aikaisemman aikakauden vaikutuksia tulevaisuuteen. Jos ”futurismia kutsutaan joskus ’tieteeksi’, joka ennakoi mitä tulee, retrofuturismi on tämän ennakoinnin muistamista.” Retrofuturismille on ominaista sekoitus vanhanaikaista ”retroa” tyyliä, jossa on futuristinen teknologia. Retrofuturismi tutkii teemoja ja jännitteitä menneisyyden ja tulevaisuuden välillä, ja myös vieraannuttavia ja voimaannuttavia teknologian vaikutuksia.


title: Retrofuturismi

text: Ensisijaisesti se heijastuu taiteellisiin luomuksiin muunnetusta tekniikasta, jotka luovat rinnakkaisen todellisuuden kuvitelluista esineistä, retrofuturismi voidaan nähdä ”maailman näkökulman animointina”. Mutta sitä esiintyy myös muodissa, arkkitehtuurissa, designissa, musiikissa, kirjallisuudessa, elokuvissa ja videopeleissä.


title: Retrofuturismi

text: Retrofuturismi sisältää kaksi päällekkäistä suuntausta, jotka voidaan tiivistää; "tulevaisuus nähtynä menneisyydestä" ja "menneisyys nähtynä tulevaisuudesta".


title: Retrofuturismi

text: Ensimmäinen suuntaus, retrofuturismi oikea, on suoraan kirjoittajien, artistien ja elokuvantekijöiden mielikuvitusta ajalta ennen 1960-lukua, jotka yrittivät ennustaa tulevaisuutta. Tällaiset futuristiset mielikuvat ovat kunnostettu ja päivitetty nykyaikaan, ja tarjoaa nostalgisen, vaihtoehtoisen kuvan siitä, mitä tulevaisuus olisi voinut olla, mutta ei ole.


title: Retrofuturismi

text: Toinen suuntaus on päinvastainen ensimmäisestä: futuristinen retro. Se alkaa retron lisäämisestä; vanhoja taidetyylejä, vaatetusta ja tapoja, sitten lisätään futuristisia teknologioita päälle, näin luodaan sekoitus menneisyyden, nykyisyyden ja tulevaisuuden elementtejä.


title: Retrofuturismi

text: Retrofuturismin tyylilajeja ovat kyberpunk, steampunk, dieselpunk, atompunk ja ”Raygun Gothic”, jokainen viitaten tietyn aikakauden teknologiaan.


title: Luettelo diplomaattisista edustustoista Bahrainissa

text: Tämä on luettelo diplomaattisista edustustoista Bahrainissa. Tällä hetkellä Manamassa on 38 suurlähetystöä.


text: Manama


title: Isabella Andreini

text: Isabella Andreini Canali (1562 Padova – 10. kesäkuuta 1604 Lyon) oli italialainen näyttelijä, kirjailija ja runoilija. Häntä pidetään commedia dell’arten mestarina ja eräänä aikakautensa lahjakkaimmista näyttämötaiteilijoista.


title: Isabella Andreini

text: Isabella Canalin vanhemmat olivat venetsialaisia, muutoin hänen lapsuudestaan tiedetään sangen vähän. Vuonna 1576 tuolloin neljätoistavuotias Isabella liittyi Bolognassa näyttelijäryhmään, jonka nimi oli I Gelosi. Ryhmään kuului muun muassa Flaminio Scala. Isabella alkoi näytellä prima donna innamorata -rooleja, joista hän sittemmin sai kuuluisuutta.


title: Isabella Andreini

text: Isabellan edeltäjä I Gelosi -ryhmän prima donnana oli ferraralainen näyttelijätär Vittoria Piissimi, joka vetäytyi kokoonpanosta vuonna 1580.


title: Isabella Andreini

text: Isabella Canali avioitui pistoialaisen Francesco Andreinin kanssa 1578, Francesco oli Isabellan lailla koomikkona I Gelosi -ryhmässä. Isabella jatkoi prima donna -roolejaan ja Francesco Andreini näytteli hänen romanttista vastapariaan. Isabellan nimikkonäytelmäksi tuli "Pazzia d'Isabella". Se esitettiin muun muassa Ferdinand I:n ja Cristina di Lorenan häissä Firenzessä 13. toukokuuta 1589. Menestys oli valtaisa.


title: Isabella Andreini

text: Isabella Andreini näytteli toisinaan myös muissa ryhmissä, kuten Confidentissa vuonna 1589 ja Unitissa vuonna 1601. Vuonna 1604 Isabella matkusti Gelosin kanssa kolmannen kerran Ranskaan. Hän kuoli Lyonissa paluumatkallaan Pariisista Italiaan.


title: Isabella Andreini

text: Isabella Andreinin ensimmäinen julkaistu kirjallinen teos oli pastoraalinäytelmä "La Mirtilla", joka ilmestyi 1589. Seuravalla vuosikymmenellä hän keskittyi näyttelijän uraansa ja hänen toinen näytelmänsä ilmestyi vasta 1601. Isabella Andreinin kolmas kirjallinen teos "Lettere di Isabella Andreini padovana comica gelosa" ilmestyi kolme vuotta hänen kuolemansa jälkeen. Julkaisijana oli Francesco Andreini. Myös muuta Isabella Andreinin tuotantoa julkaistiin postuumisti.


title: Isabella Andreini

text: Pariskunnalla Andreini-Canali oli neljä tytärtä ja kolme poikaa. Yksi pojista, Giovan Battista Andreini, seurasi vanhempiensa polkua näyttelijänä. Hän omisti runokokoelman äidilleen vuonna 1606.


title: Marie Kettnerová

text: Marie Kettnerová (4. huhtikuuta 1911 Praha – 28. helmikuuta 1998 Lontoo) oli tšekkoslovakialainen pöytätennispelaaja. Hän voitti 1930-luvulla kuusi maailmanmestaruutta. Naisten kaksinpelin hän voitti ensimmäisenä ei-unkarilaisena pelaajana vuosina 1934 (turnaus pelattiin joulukuussa 1933) ja 1935.


title: Nancy Telfer

text: Nancy Ellen Telfer (o.s. "Linsey"; s. 8. toukokuuta 1950 Brampton, Ontario) on kanadalainen säveltäjä ja kuoronjohtaja. Opetettuaan musiikkia, näyttämötaiteita ja erityisopetusta vuosina 1972–1976 hän lähti Länsi-Ontarion yliopistoon opiskelemaan musiikkia. Valmistuttuaan vuonna 1979 musiikin kandidaatin arvolla hän on kehittynyt yhdeksi Kanadan tuotteliaimmista säveltäjistä. Hänet tunnetaan parhaiten mielikuvituksellisista kuoroteoksistaan, mutta hän on kirjoittanut myös laulusolisteille ja soitinkokoonpanoille. Monet hänen sadoista sävellyksistään ovat julkaistuja ja laajalti esitettyjä.


title: Nancy Telfer

text: Telfer on kansainvälisesti kysytty kuoronjohtaja. Hän on julkaissut myös kuorolaulannan opaskirjoja. Näitä ovat "Successful Sight Singing" (1992, 1993), "Successful Warmups" (1995, 1996), "Singing in Tune" (2002), "Singing High Pitches with Ease" (2002) ja "Successful Performing" (2005). Monet näistä kirjoista ovat saatavilla myös muille kielille käännettyinä.


title: Melissa O’Neil

text: Melissa Crystal O’Neil (s. 12. heinäkuuta 1988 Calgary, Alberta) on kanadalainen laulaja ja näyttelijä. Hän voitti Canadian Idol kilpailun kolmannella tuotantokaudella vuonna 2005. Hänet tunnetaan myös Two/Portia Lin hahmona scifisarjassa "Dark Matter".


title: Melissa O’Neil

text: Hän julkaisi "Melissa O’Neil" nimisen esikoisalbumin Sony BMG Canadan alaisuudessa vuonna 2005. Kyseiseltä albumilta julkaistiin kolme singleä.


title: Melissa O’Neil

text: O’Neil syntyi ja kasvoi Albertan provinssissa Calgaryssä. Hän opiskeli Terry Fox Junior High Schoolissa ja Lester B. Pearson High Schoolissa. Nuorena hän työskenteli lasten päivähoitokeskuksessa ja on ollut mukana useassa musikaali– ja teatterituotannossa.


title: Melissa O’Neil

text: O’Neil osallistui alkuvuonna 2005 Canadian Idol kilpailun karsintoihin. Tuomarit pitivät hänen äänestään ja hän eteni ensin 100 parhaan ja tuon jälkeen 32 parhaan joukkoon. Kilpailun pudotuskierroksella hänen esittämä "Concrete Angel" kappale sai kisojen suurimman äänimäärän. 10 parhaan joukkoon päästyään tuomarina toiminut Zack Werner sanoi O’Neilin olevan mahdollisuudet voittaa koko kisa. Syyskuun alussa O’Neil eteni kisan finaaliin Rex Goudien kanssa.


title: Melissa O’Neil

text: 14. syyskuuta 2005 pidetyssä finaalissa O’Neil voitti Goudien, jonka myötä hänestä tuli ensimmäinen naisvoittaja ja nuorin voittaja kisan historiassa.


title: Melissa O’Neil

text: Canadian Idol kilpailun voiton jälkeen O’Neil kiirätettiin nauhoittamaan studioalbumia, josta hän on sanonut: "vain yksi kappale on minun tekemäni" ja "olin vain lapsi, en tiennyt mitä olin tekemässä". "Melissa O’Neil" niminen studioalbumi julkaistiin 22. marraskuuta 2005. Albumilta julkaistiin kolme singleä; "Alive", "Let It Go" ja "Speechless".


title: Melissa O’Neil

text: Vuoden 2007 jälkeen O’Neil on esiintynyt teatterissa ja musikaaleissa muun muassa ""High School Musical on Stage!"", ""British Invasion"", ""Jesus Christ Superstar"" ""Camelot"" ja ""Les Misérables"" esityksissä. Vuonna 2014 hän voitti Dora Awards palkinnon roolistaan musikaalissa "Les Misérables".


title: Melissa O’Neil

text: Joulukuussa 2014 O’Neil valittiin esittämään Two/Portia Lin hahmoa Syfyn scifisarjaan "Dark Matter". Hänet valittiin vastapariksi Nathan Fillionin hahmolle ABC:n rikossarjaan The Rookie vuonna 2018.


title: Gertrude Pritzi

text: Gertrude "Trude" Pritzi (15. tammikuuta 1920 Wien – 21. lokakuuta 1968 Wien) oli itävaltalainen pöytätennispelaaja. Hän voitti 1930- ja 1940-luvuilla yhteensä viisi maailmanmestaruutta, joista kaksi kaksinpelissä. Vuoden 1937 kaksinpelimestaruuden hän jakoi yhdysvaltalaisen Ruth Aaronsin kanssa. Anschlussin seurauksena hän edusti vuoden 1939 MM-kilpailuissa Saksaa.


title: Luettelo diplomaattisista edustustoista Afganistanissa

text:
Tämä on luettelo diplomaattisista edustustoista Afganistanissa. Tällä hetkellä Kabulissa on 37 suurlähetystöä. Useiden maiden suurlähettiläät ovat akkreditoitu lähimaista.
Seuraavat suurlähetystöt sijaitsevat Islamabadista ellei toisin mainita


title: Mater Marium

text: Mater Marium vuodelta 2012 on valosuunnittelija ja taiteilija Tarja Ervastin mediataidetos Aurajoen suulla Turussa. Teos kunnioittaa satama-alueen laivateollisuuden pitkäaikaista historiaa ja muistuttaa samalla kaupungin teollisesta menneisyydestä.


title: Mater Marium

text: Teos koostuu telakkanosturista, jossa valo- ja videoelementit vaihtelevat vuoden- ja vuorokaudenaikojen mukaan. Talvella videokuvaa hallitsevat laivojen valmistusprosessit, teräksen työstäminen ja lämpimät värit. Kesällä on vaaleampi väriskaala, jossa aiheina ovat muun muassa purjelaivojen ja merenkulun maailmat ja vapaa vesi.